R S2021-03-26T11:36:03+05:0026 Mart, 2021|Олтин қалам|\nУ МАКТАБ ЁКИ ПЕДАГОГ ТАЖРИБАСИ ОММАЛАШИШИГА ХИЗМАТ ҚИЛИШИ ШАРТ\nПрезидентимиз Ш. М. Мирзиёев раҳбарлигида кейинги уч йилдан буён мамлакатимиз халқ таълими тизимига қанчалар катта эътибор, педагогларга мислсиз ғамхўрликлар кўрсатилаётгани барчага равшан. Буларнинг амалий жавоб тасдиғини туманимиз халқ таълими бўлими рейтинг кўрсаткичлари кейинги уч йилда вилоятимиз бўйича 8 поғона кўтарилиб, 4-ўринни забт этганидаёқ кўриш мумкин.\nТабиийки таълим-тарбия самарадорлиги ошувида изланувчан, ташкилотчи ва ташаббускор директорлар раҳбарлигидаги мактаблар педагогик жамоаларининг, бурчига виждонан ёндашувчи кўплаб ўқитувчиларимизнинг хизматлари катта. Гувоҳ бўляпмизки, улар азалдан мактаб шаъни ва ўқувчилар тақдирига масъулликларини юракдан чуқур англаган ҳолда ёндашишган ва эътибору ғамхўрликларга жавобан бугун янаям астойдил меҳнат қилишмоқда. Фикрларимизни кенг кўламда эмас, ўтказилаётган кўргазмали амалий семинарлар мисолида ифодалашни жоиз билдик. Зеро, ҳар қандай илғор тажриба кенг оммалашиши билан қимматлидир.\nТўғри, тўртта одамни таклиф этиб, битта тадбирни ўтказиш осонмас. Аммо кучига, билими, тажрибасига ишонган 13-ДИМИ, 5, 10, 14, 16, 17, 19, 30, 31, 41, 43-мактаблар жамоалари учун қайсидир мавзу бўйича туман ёки вилоят миқёсидаги семинар ўтказиш одатий ҳолга айланиб қолган. Бу уларда ҳар жиҳатдан кучли потенциал борлигидан далолатдир.\n«Ўқувчилар билим самарадорлигини оширишнинг йўллари, усул ва услублари». 13-ДИМИ рус тили ва адабиёти фани ўқитувчилари ўтказган семинар ана шундай номланди. Вилоят халқ таълими бошқармаси вакиллари, барча шаҳар, туманлар ХТБ тиллар бўйича услубчилари етакчилигида ўқитувчилар қатнашишди унда. Якуний йиғилишда А. Куртумерова, Г. Рўзиеваларнинг дарс машғулотлари ҳар жиҳатдан мукаммаллиги эътироф этилиб, тажрибаларини вилоят миқёсида оммалаштиришга қарор қилинди. Мактаб директори Ф. Каримова, маънавий-маърифий ишлар бўйича директор ўринбосари Б. Боқиевга вилоят халқ таълими бошқармасининг фахрий ёрлиқлари топширилди. Улар мукофотга муносиб эдилар аслида ҳам. Негаки 2018-2019 ўқув йилида мактабни битирган 48 нафар ўқувчидан 36 нафари ҳозирда олийгоҳларда ўқишаётгани, ўқувчи-ю ўқитувчилар республика ва халқаро беллашувларда эришаётган мислсиз натижалари учун ҳар қанча рағбатлантиришга лойиқ.\nМарина Цай раҳбарлигидаги 14-мактабда ташкилланган семинар «Устоз-шогирд мураббийлик мактаби ва унинг амалий натижалари» деб номланди. Тадбирнинг сценарийси давр талабларига ҳамоҳанг тарзда ёзилганлиги ҳамда ўзгача завқ-шавқ ва жамоанинг уюшган ҳолда ўтгани билан аҳамиятга молик.\nМеҳмону мезбонлар жамланишганда, НамДУ ўқитувчилари талабалари билан навбатдаги машғулотга тўпланишгандек кўриниш пайдо бўлди. Чунки йиғилган барча она тили ва адабиёти фани ўқитувчилари мазкур олийгоҳнинг собиқ битирувчилари эдилар.\nХалқ таълими аълочиси Мадина Фозилова «Дарс ўтишнинг инновацион методлари», унинг шогирдлари – Халқ таълими аълочиси Гулноза Асқарова ҳамда НамДУ 4-курс талабаси Нурхон Ҳошимовалар «Машҳур кишилар» мавзуларида очиқ дарслар ўтиб беришди. Машғулотларда қатнашган ҳамкасблар катта таассуротлар олишгани ҳақида мароқ билан гапирдилар.\nНамДУ ўзбек тили ва адабиёти кафедраси доценти, филология фанлари номзоди Дилором Бобохонова, кафедра катта ўқитувчиларидан Абдужаббор Олимов, Мамасоли Ҳайитовлар шогирдларининг фаолиятларидан мамнунликларини изҳор этдилар. Якуний тадбирда ўқитувчилар миллатлари турлича бўлса-да, ўзбек тилида шеъру рубойиларни маромига етказиб ёддан ўқиб беришгани даврага янаям улуғворлик бағишлади.\nҲошимжон Бўронов директорлик қилаётган 5-мактаб – қутлуғ даргоҳ. Халқ ўқитувчиси Абдураҳмон Нишонов, Халқ таълими аълочиси Насима Жўраева сингари фидойи педагоглар кўп йиллар самарали бошқаришган бу илм масканини. Ўша йиллари мактаб ҳатто республикада довруғ қозонган. Ҳошимжон ана шу анъанани изчил давом эттиришга астойдил бел боғлаганидан қувондик. «Қизларжон қанча гўзал бўлса, шу даражада ҳаёли ва иболи бўлмоғи лозим», «Баҳорги депрессиянинг олдини олиш» мавзуларида бирин-кетин вилоят семинарини ўтказди. Улардан кўзланган асл муддаога эришилди, бизнингча. Ўқитувчилар илғор тажрибаларини турли туманлардан келган ҳамкасбларига эмин-эркин кўрсатиб бера олдилар.\n6-мактабда «Ўзбекистонда маънавий тарихий мероснинг тикланиши» мавзусида ўтказилган вилоят семинари ҳам рисоладагидек тайёрланган. Директор Зарифжон Мўминовнинг таъкидлашича, Манзура Маматқўзиева, Наргиза Исомиддинова каби фидойи ўқитувчилар борки, бундай тадбирлар ҳамиша юксак савияда ўтган. Бурчини сидқидилдан адо этаётган педагоглар кўп. Уларнинг ҳамжиҳатлиги, ташкилотчиликлари бесамар кетмаяпти.\n27-мактаб туманимизнинг чекка ҳудудида жойлашган. Шундай бўлса-да, директори Муҳаммаджон Ҳусановнинг куйди-пишдилиги билан қатор ибратли ишлар қилинмоқда. Олис бўлса-да, илм масканига янгиликлардан воқиф бўлиш мақсадида узоқ-яқиндан ташриф буюрувчи ҳамкасблари кўпайиб қолгани бежиз эмас. «Бағрингда беармон яшарман, Ватан!» мавзуидаги семинари ҳам меҳмонлар билан ниҳоятда гавжум ҳолда ўтганлиги фикримиз тасдиғидир.\n«Бошланғич синфларда инновацион технологияларни қўллашда компетентликнинг аҳамияти» (3-мактаб), «Бошланғич таълим таълим-тарбиянинг сифатини ошириб, юксак марраларни кўзлайди» (16-мактаб), «Инновацион усулларни АКТ ва табиий фанларга мослаштириш» (9-мактаб), «Жадидчилик ҳаракатининг Туркистон ижтимоий-сиёсий, маданий ҳаётига таъсири» (41-мактаб) мавзуларидаги семинарлар ҳақида ҳам илиқ фикрлар айтилди.\nСеминарларни ташкил этиб, кўзланган мақсадга эришаётган бу каби мактаблар, ўқитувчилар талайгина. Аммо…\nОчиқ айтиш керак. Семинарларни номигагина ва ҳатто миқдор учунгина ўтказилаётганлик ҳолатларига дуч келаяпмиз. Фан ойликлари доирасида режалаштирилгани учунгина ўтказилаётганлари қанча. Шу ўринда айрим мисолларга мурожаат этамиз.\nДиректор берган таклифномага биноан ўша мактабда «Инновацион технологиялардан фойдаланган ҳолда дарс самарадорлигини ошириш» мавзусидаги туман миқёсида ўтказилган семинарда қатнашдик. Мавзу – долзарб. Ҳар қандай одам, айниқса, ўқитувчи унда қатнашиб, илғор тажрибалардан баҳраманд бўлса, қандай яхши!\nАфсус, 3 та синфда ўтказилган очиқ дарсда қатнашиб, ҳафсаламиз пир бўлди. Битта синфда компьютер номигагина турди. Машғулот мобайнида устоз унга қарамади ҳам. Бошқа иккита синфда ўша компьютер ҳам йўқ. Учала ўқитувчининг ҳам иш услуби бир хил. Ўқувчиларни 3 та гуруҳга бўлган ҳолда мусобақа шаклида дарс ўтдилар. Ҳеч қандай инновацион технологиядан фойдаланишмаганидан ёқа ушладик.\nЯна бир мактабдаги ҳолат ундан-да ҳайратланарли. 3 та гуруҳга бўлинган ўқувчилар мусобақаси бошланди. Орадан 20 дақиқа ўтгач, ҳисоб-китобини йўқотиб қўйган ўқитувчи бир жамоадаги ўқувчини балларни ҳисоблаб туриш учун ёрдамга таклиф этди. Машғулот тугади. Қайси гуруҳ ғолиб? Ким қанақа баҳо олди? Уларни билмаган ҳолда хайрлашдик. Негаки танаффус вақти ҳам тугаб, навбатдаги дарсга кириш учун қўнғироқ чалиниб қолди.\nУчинчи мисол. Мақтовдаги мактаблардан биридамиз. Дарс бошланиши билан синфда ўқувчилар мадҳияни «куйлашди». Сўнг ёш тарихчилар гуруҳларга бўлинишди. Улар ўз гуруҳларининг шиорларини айтишди. 8 қатордан! Ҳар бир саволга жавобни ўхшаса-ўхшамаса шеър айтишдан бошлашди. Баҳру байт мусобақасими деб ўйлайсан одам.\nҚани янгилик? Қани унда ўрганиш учун ҳамкасблар эътиборига тақдим этиладиган илғор тажриба?\nКишини таажжублантирадиган бошқа жиҳат, бу – семинар мавзусининг ғариблиги. «Иккиланган бурчакнинг синуси ва косинуси», «Ўзбекистон гербини тасвирлаш», «Баскетбол тўпини олиб юриш» деб номланган мавзуларда туман семинарини ўтказишдан не фойда? Турли мактаблардан атайлаб келган ўқитувчилар кетган вақтларига яраша бирор нарса олдилармикин бу семинарлардан? Агар улар мабодо ушбу тадбирга келишган бўлса…\nЯна бир гап: иш бор жойда камчилик бўлади. Йиллар мобайнида ўзининг тажрибаларини ёйишга қизиқмаган, ёки умуман янгиликка интилмаганлар қанча. Остонасига ҳатто қўшни мактаблардан умид билан қадам қўйилмаган илм даргоҳлари ҳам йўқ эмас. «Ошхўрга ош, ишхўрга иш» деганлари шу бўлса керак-да.\nБугун ҳамма нарсани ўз номи билан аташимиз, баҳонинг шаффофлигини таъминлашимиз керак.\nМаънавий-маърифий тадбирларни семинар деб номланаётгани кулгули. Деярли барча мактабларда ўтказилган «Олтин куз», «Қизларжон қанча гўзал бўлса, шу даражада ҳаёли ва иболи бўлмоғи лозим», «Она тилим – сарчашмангдан сархуш дилим», «Ўзбекистон гербини тасвирлаш», «Ўткир зеҳнлилар», «Зулфия – баҳор куйчиси» каби маънавий-маърифий тадбирларни нима учун семинар деб номланганлигига ҳайрон қоласан одам. Қолаверса, бир хил мавзу бўйича барча мактабларда семинар ўтказилавермайди-да ахир. Бу мантиқсизликдан бўлак нарса эмас.\nНегадир кўпинча ўқитувчиларимиз кўргазмали семинар ва очиқ дарслар якунлари бўйича фикрларини баён қилишга холисона ёндашмаяптилар. Асосан ижобий фикрлар билдириляпти. Қарсакбозлик, маддоҳлик шунчалар бўладими? «Мендан олдин сўзга чиққанлар билдирган фикрларга қўшиламан» дейиш билан чекланиш эса замонавий ўқитувчига тамомила зиддир.\nБаҳонинг арзонлигини қаранг. Кўзбўямачилик билан ўтказилган машғулот ва дарс ишланмаларини вилоят миқёсида оммалаштиришга тавсия этилаётганини ҳеч нарса билан оқлаб бўлмайди. Аввал лоақал туманимизда оммалашсин эди. Баъзиларини-ку ҳатто мактаб бўйича оммалаштиришга умуман нолойиқ. Шундай эмасми?\nБелгиланган вақтдан унумли фойдаланиш, ўқувчиларни машғулотга тўла қамраб олиш, инновацион технологияларни, янги усул ва услубларни қўллаш каби муҳим талабларни бажармаган ўқитувчининг фаолиятини юзсизларча қўллаб-қувватлаш заруратми?\nЎзимизни ўнглаб олайлик. Ютуқларни эътироф этган ҳолда хатоликларни бартараф этиш, келгусида нималарга алоҳида эътибор қаратиш лозимлиги хусусидаги қимматли маслаҳатларимизни беришга, муносабат билдиришга одатланайлик. Акс ҳолда битта «семинар» баҳонасида ҳали етарли тажриба ва маҳоратга эга бўлмаган, шунчаки тирикчилик учун мактабда кун ўтказаётган ўқитувчини ҳаволантириб юборишимиз мумкин. У келгусида газак отиши табиий.\nЯна бир масала. Кўргазмали амалий семинар ўз номига монанд бўлсин. Долзарб, оммалаштиришга лойиқ мавзуни режалаштирайлик. Унда мактаб ёки қайсидир ўқитувчининг ўзига хос қимматли тажрибаси бўлсин. Семинарга берилган таклифномадаёқ мавзу мавҳум ёзилган, ўндан ортиқ имловий ва стилистик хатоларга йўл қўйилган бўлса, ўтказилаётган тадбирдан қандай наф кутиш мумкин? Юқори ташкилотларга ўта сифатли қоғозларга рангли, жимжимадор ҳарфлар билан битилган таклифномадаги қатор хатоликларни кўргач, уни шахсан тақдим этган директорнинг саводхонлиги-ю савиясини изоҳлашга ҳожат бўлмаса керак.\nМухтасар қилиб айтганда, поезд ўтиб кетиб бўлди. Янги ўқув йилидан эътиборан туман ХТБ ҳамда услубчиларининг бевосита ва билвосита раҳбарлигида оддий ўқитувчидан то директоргача таълим-тарбияга дахлдор ҳар қандай жараёнга юксак масъулият ҳисси билан ёндашилмоғи зарур. Жумладан кўргазмали амалий семинарларни номигагина ўтказишдек иллатга батамом чек қўйиш шарт. Нафақат унинг ташкилотчилари, қолаверса, таклиф этилган кишилар ҳам тадбирга бефарқ қарамасинлар. Атайлаб келган педагоглар яратилган, тўпланган илғор тажрибалардан қониқиш ҳосил қилишсин. Шунга эришайликки, таклиф этилган ҳар қандай директор ёки ўқитувчи қалбида семинарда, албатта, қатнашиш иштиёқи, ўзида ҳам шундай тадбирни рисоладагидек ташкиллаш ғояси пайдо бўлсин. Хулоса шу: самарасиз семинар – хиёнат билан баробар. Шундай экан, унга зинҳор-зинҳор юзаки ёндашмайлик!\n«Мингбулоқ» газетаси 04.07.2020. №14


Баҳорги ёғингарчилик чигитга қандай таъсир қилди?\nБу йил баҳор фаслининг салқин ва серёғин келиши иссиқсевар ўсимлик ҳисобланган пахтачиликда муайян муаммоларни келтириб чиқарди. Далаларда ғўзанинг ривожланиши ўтган йилларга қараганда анча орқада қолмоқда.\nБу эса ғўза парваришига алоҳида эътибор қаратишни, айниқса, культиваторлардан самарали фойдаланиш, тупроқни чуқур юмшатиш, майда чопиқ қилиш, яганалаш, қишлоқ хўжалиги зараркунандаларига қарши курашиш ва бошқа агротехник тадбирларни амалга оширишга ўта масъулият билан ёндашишни тақозо этади.\nАна шуларни ҳисобга олган ҳолда Ўзбекистон фермер, деҳқон хўжаликлари ва томорқа ер эгалари кенгаши фермерларга мурожаат қабул қилди.\n– Бир неча йилдан буён катта майдонларда ғўза ўстириб, мўл ҳосил олиб келмоқдамиз, – дейди Пскент туманидаги "Ҳожиев Довудбек" фермер хўжалиги раҳбари Сайёра Хожиева. – Айни вақтда 307 гектар еримиз бор. Шундан 144 гектарида ғўза етиштирамиз. Аслида 20 мартда ерларимизга "Султон" пахта навини эккан эдик. Бироқ, ёғингарчилик кўп бўлгани боис чигитлар чириб қолди. Апрелда қайтадан тезпишар "Порлоқ" навини экдик. Ҳозир чигитимиз яхши ривожланмоқда. Культивация бошладик. Яқинда ягана қиламиз. Гектарига мингтадан ортиқ олтинкўз чиқардик. Икки гектарга биттадан ферамон тутқич қўйилди. Дала четларига олтингугурт пуркадик. Насиб бўлса, гектаридан 40 центнердан ошиқ ҳосил олмоқчимиз.\nҚайд этиш жоизки, мазкур мурожаатда бир қатор вазифалар белгиланган бўлиб, унда мавсумий ишларга ҳақ тўлашга ҳам кўрсатма берилган. Яъни бир гектар майдон чопиғи учун 300 минг сўм, яганасига 200-250 минг сўмдан, механизаторларга бир гектар культивация учун 18 минг сўм тўлаш кераклиги айтилган.\n– Бу маблағларни Қишлоқ хўжалигини давлат томонидан қўллаб-қувватлаш жамғармаси ажратмоқда, – дейди Шаҳрихон туманидаги "Янги тадбир" уруғчилик фермер хўжалиги раҳбари Ҳамида Воҳидова. – Нарх-навонинг белгилаб берилгани яхши бўлди. Айни вақтда биз "Шаҳрихон саховат текс" билан шартнома тузганмиз. Чигит экиш даврида уни дорилаб, экиш учун гектарига 300 килограммдан минерал ўғит етказиб беришди. Ҳозирда эса озиқлантириш тадбирларини бошлаганмиз. Бунда ҳам ҳар гектар экин учун 350 килограмм минерал ўғитни етказиб беришди. Келиб, экинни ҳолатини кўриб, агрономлар тегишли маслаҳатларни бермоқда. Гектаридан 50 центнердан ҳосил олишни мўлжаллаб турибмиз.\nФермердан “ёғингарчилик даладаги чигитга қандай таъсир қилди, бузиб, экдингизми”, дея сўраганимизда чигит плёнкада экилгани боис серёғин апрель ойи уларга таъсир қилмагани ҳақида жавоб олдик. Айни вақтда пахта баравж кўкариб, дорилаш, ўғит бериш ишлари, яъни биринчи озиқлантириш юмушлари якунланибди.\nАлбатта, тажрибали фермерлар ҳозирги масъулиятли паллада сифатли бажарилган агротехника тадбирлари туфайли яратилажак мўл ҳосил, ундан келадиган даромаддан ҳаммамиз наф кўришимизни яхши билади. Шу боис агротехник тадбирларни ўз вақтида бажариш чоралари кўрилмоқда. Ўз вақтида қабул қилинган мурожаат эса бу борада мулкдорларга маънавий кўмак бўлгани шубҳасиз.


Ноқонуний ҳаракатлардан тийилиш зарур\nФикримча ижтимоий барқарорликни таъминлаш мамлакатни ривожлантиришнинг энг муҳим омилларидан биридир. Шунинг учун қонунларда тақиқланган, фуқароларнинг тинчлик-хотиржамлигига салбий таъсир қиладиган ҳаракатларга қаршимиз.\nЛГБТ масаласи қонунчилигимизга ҳам, халқимиз эъзозлайдиган қадриятларга ҳам, муқаддас динимизга ҳам зид нарса. Шахсан мен бу йўналишда қонунчиликдаги тақиқлар бекор қилинишига қаршиман. Энг аввало сайловчилармизнинг хоҳиш истакларидан келиб чиқиб бу позицияни илгари сурмоқдамиз.\nҲамюртларимиздан бирон мавзуни муҳокама қилаётганда, ёки фикр, муносабат билдираётганда ҳаддан ортиқ ҳис-туйғуларга берилмасликларини сўраб қоламиз.


ЎзА - ЎзА танқид қилади: “Мутасаддиларнинг қанчаси келиб кетди, аммо натижа йўқ”\n15.09.2018 16:14:34 Чоп этиш версияси\nЎзА танқид қилади: “Мутасаддиларнинг қанчаси келиб кетди, аммо натижа йўқ”\nФарғона вилоятида мактабгача таълим тизимини янада такомиллаштириш, моддий-техника базасини мустаҳкамлаш, мактабгача таълим муассасалари давлат ва нодавлат тармоғини кенгайтириш, уларни малакали педагог кадрлар билан таъминлаш борасида муайян ишлар амалга оширилмоқда. Аммо бугунги кунда қишлоқ ҳудудларида мазкур йўналишда муаммолар талайгина.\nРиштон тумани мактабгача таълим бўлими мудири Муножатхон Ҳусанованинг айтишича, туманда бугунги кунда 49 та мактабгача таълим муассасаси фаолият кўрсатиб келмоқда. Уларга 6 мингдан ортиқ бола қамраб олинган. Туман бўйича болаларни мактабгача таълим муассасаларига қамраб олиш 38 % ни ташкил этмоқда. Жорий йилда давлат-хусусий шериклик шартлари асосида 12 та лойиҳа амалга оширилиши кўзда тутилган бўлса-да, бу ҳали ҳамон пайсалга солинмоқда.\nҲақиқатан ҳам, бугунги кунда қишлоқ жойларида мактабгача таълим муассасалари сонини кескин ошириш зарурати туғилмоқда. Айрим қишлоқ шароитида яшайдиган ёш оналар учун болалар боғчаси масаласи ҳаётий эҳтиёжга айланган. Афсуски, туманнинг баъзи мактабгача таълим масканлари бугунги кун талабига умуман жавоб бермайди. Ачинарлиси, ҳудуднинг ўзида ҳал бўладиган муаммоларга ҳам мутасаддилар панжа ортидан қарамоқда.\n“Қошқайрон” маҳалла фуқаролар йиғинидаги 28-мактабгача таълим муассасасида бўлган киши ана шундай нохуш манзарага дуч келади. Қишлоқ аҳли кўп жойга бу ердаги муаммолар борасида мурожаат билан чиқди, амалда эса ҳеч нарса бўлмаяпти. Айни кунларда бу ерда 5 та гуруҳда 100 нафар бола тарбияланмоқда.\n1991 йилда бунёд этилган мазкур замонавий масканнинг бугун фақатгина битта биноси фаолият кўрсатмоқда. Бир гектардан ортиқ ҳудуднинг атрофи девор билан ўралмаган. Ободонлаштириш ишларини гапирмаса ҳам бўлади. Ҳудудни бегона ўтлар босиб ётибди. Оқава сув билан ҳам таъминланмаган.\n– Бир қатор вазирликлардан келиб, муаммоларимизни кўриб, “ҳал қилиб берамиз“, деб ваъдалар бериб кетишган, – дейди мазкур мактабгача таълим муассасаси раҳбари Матлуба Маҳкамова. – Аммо вақт ўтмоқдаки, амалий натижа йўқ. Орқадаги бўш турган бино масаласи ҳам ўз ечимини топмаяпти. Маҳалламизда бу бинони олиб, давлат-хусусий шерикчилик асосида боғча қиламан, деган тадбиркорлар бор.\nМактабгача таълим тизимини ривожлантиришга муҳим эътибор қаратилаётган бир пайтда баъзи мутасаддилар бунга бефарқлик билан муносабатда бўлмоқда. Мазкур 28-мактабгача таълим масканидаги ҳолат ҳам буни яққол кўрсатиб турибди. Маҳаллада боласини боғчага бериш ниятида бўлган ота-оналар жуда кўп. Афсуски, бу ерда шароитларнинг етарли эмаслиги натижасида болалар қамраб олинмаяпти.


Олимлар сунъий қиш яратиб Ерни совитмоқчи 19-10-2021, 16:02 | Zamin.uz\n12:00 / 25.01.2019\nОлимлар сунъий қиш яратиб Ерни совитмоқчи\nДунё олимлари сайёра ҳароратини пасайтиришга жиддий киришган, дея ёзади «Аргументы и факты» газетаси. Нашрда берилган мақолада глобал исишнинг оқибатлари ва уни бартараф этиш бўйича кўрилаётган чоралар хусусида сўз боради.\nҲеч кимга сир эмаски, Ер сайёраси глобал исиш исканжасида. ХХ асрнинг аввалидаги ҳолатга қараганда ҳозирда ҳаво ҳарорати ўртача 0.74 даражага ортган. Турли тахминларга кўра, ХХI асрнинг охирларига келиб, агар енгил чоралар кўрилса (саноат чиқиндиларини камайтириш, ўрмонлар ҳажмини ошириш) ҳаво ҳарорати яна 2 даражага, агар ҳолат шу тарзда давом этаверса, 4 даражага кўтарилади. Бунинг оқибатида эса бир қанча глобал муаммолар келиб чиқиши, хусусан музликлар эриб, океанларнинг сатҳи кўтарилиши ҳажми соҳил бўйидаги шаҳарлар сув остида қолиши, ўлим кўрсаткичлари ортиб, табиий офатлар сони кўпайиши мумкин.\nТадқиқотчиларнинг фикрича, кўпчилик ўйлаганидек буғ-газлари чиқиндиларини қисқартириш сингари енгил-елпи чоралар орқали катта натижага эришиб бўлмайди. Хавфнинг олдини олувчи чора сайёрани сунъий йўл билан совитиш ҳисобланмоқда. Бунинг учун ҳозирга қадар бир қанча лойиҳалар тақдим этилмоқда.\nЭнг кўп ишонч билдирилаётган лойиҳа Гарвард университети тадқиқотчиларига тегишли. Улар сўнгги икки йилда сайёрани совитишга ва озон туйнукларини ямашга қурби етадиган аэрозоль яратишди. Ичида кальций карбонади (бўр) сақловчи аэрозоль баллонлари ҳаво шарлари ёрдамида стратосферага учирилади. 20 км баландликда кимёвий бирикма сочилиб кетади, зонд эса ерга қайтиш чоғида ҳосил бўлган булутлар орасидан ўтади ва натижанинг қандай бўлганлигини қайд этади. Кальций карбонати қуёш ёруғлигини қайтаради, озон қатламини шикастламайди, аксинча, ундаги туйнукларни тортиб беркитиш хусусиятига эга. Бироқ 3 млн долларга баҳоланаётган бу тажриба бошқа мутахассисларнинг эътирозига сабаб бўлмоқда — улар мазкур унсур дунё океанлари ҳароратни ошириши ва ҳосилдорликка жиддий зарар етказиши мумкинлигини таъкидлашмоқда.\nИқлим ҳароратига энг катта таъсирни кўрсатувчи омил дунё океани бўлганлиги боис аксарият лойиҳалар айнан унга қаратилган. Денгиз сувларни темир ионлари билан тўйинтириш ғояси шулардан бири. Бу плангтондаги фотосинтез жараёнини меъёрига келтиради, шундан кейин у атмосферадаги карбон диоксиди (углекислый) газни мунтазам равишда ютиб юборади. Бу эса иссиқхона эффектини камайтиради.\nВашингтон университети олимлари денгиз сувидан сунъий булут ҳосил қилишни режалаштиришган. Улар махсус ускуна ёрдамида сониясига бир неча триллион тезликда учадиган заррачаларни атмосферанинг юқори қатламларига пуркашни мақсад қилишган. Ҳисоб-китобларга кўра, сунъий ҳосил қилинган булутлар қуёш нурларини қайтаради, бу эса ўртача иссиқликнинг пасайишига сабаб бўлади.\nЯна бир лойиҳа Арктика музларининг эриш тезлигини камайтиришга қаратилган. Арктиканинг муз «қалпоғи» ўзига хос улкан кўзгу бўлиб, у океанларнинг қизиб кетмаслиги учун қуёш нурларни қайтариб туради.\nШимолий муз океани устида чучук сув пуркашни назарда тутувчи лойиҳа ҳам мавжуд. Бунинг моҳияти шундаки, чучук сув шўр сувга қараганда юқорироқ ҳароратда музлаб қолади. Ана шундай усул билан улкан сунъий муз қатламини яратишга умид қилишмоқда.\nОлимлар муаммога коинотдан ҳам таъсир кўрсатишга уриниб кўришмоқчи. Америкалик астроном Рожер Энжелнинг ғоясига кўра, коинотда 16 трлн кремний доираларидан иборат жуда катта соябон очиш керак. Бу соябон сайёрамизга келаётган қуёш нурларининг бир қисмини бошқа томонга йўналтириб юборишга хизмат қилиши лозим.\nЭнжелнинг яна бир таклифи Ер орбитасини сунъий йўлдошларнинг катта гуруҳи билан қамраб олишни кўзда тутади. Яъни сунъий йўлдошлар зич жойлашиб, Ер юзида 300 миллион гектарлик соя ҳосил қилади ва бу ўртача ҳароратнинг пасайишига хизмат қилади.\nЛойиҳалар орасида ақлга сиғмайдиган «телбанамо»лари ҳам бор. Шулардан бири ернинг одамлар яшамайдиган ҳудудларида катта қувватга эга термоядро бомбасини портлатишни назарда тутади. Бу портлашлар атмосферага улкан миқдордаги чанг-тўзонни чиқаради ва бу иқлимнинг совишига олиб келади, дейди лойиҳа муаллифлари.\nЮқорида билдирилган таклифларнинг барчаси ҳар томонлама ўрганиб чиқилиб, қанча харажатга тушиши ҳам ҳисоблангандан кейин муқобил вариант танланади. “Замин” янгиликларини “Инстаграм”да кузатиб боринг\nЯнгиликлар » Дунё » Олимлар сунъий қиш яратиб Ерни совитмоқчи


Хоразм вилояти иқтисодиёти тармоқларига 2012 йилда 51,2 млн. доллар миқдорида хорижий инвестициялар жалб қилинди. Шунинг 12,3 млн доллари ёки 24 фоизи тўғридан-тўғри хорижий инвестициялардир. Хорижий инвестициялар мавжуд саноат корхоналарини модернизация қилиш ва телекомуникацияни ривожлантириш учун йўналитилган.\nҲудудий инвестиция дастури доирасида эса жалб қилинган хорижий инвестиция миқдори 15,1 млн.долларга тенг бўлди. Унинг 63 фоизи ёки 8,8 млн. доллари тўғридан-тўғри хорижий инвестициялар бўлиб, бу маблағ олти лойиҳани амалга оширишга сарфланди. "UZTEX SHOVOT" Ўзбекистон-Швейцария қўшма корхонасида ип-калава ишлаб чиқаришни ташкил қилиш лойиҳаси (6386,1 минг доллар), "Хоразм шакар" қўшма корхонасини модернизация қилиш лойиҳаси (3172,0 минг доллар), “Wecan Agrotexservis” қўшма корхонасида қишлоқ хўжалик маҳсулотларини қуритиш лойиҳаси шулдар жумласидандир.\n2013 йилнинг биринчи ярим йиллигида Ҳудудий инвестиция дастури доирасида 5,8 млн. доллар хорижий инвестиция жалб қилиниб, 10 та лойиҳа амалга оширилди. Унинг 3,4 млн. доллари (59%) тўғридан-тўғри хорижий инвестициялар. Яратилган янги ишчи ўринларининг сони 100 га яқин.\nТўғридан-тўғри хорижий инвестициялар асосан Урганч шаҳрида кир ювиш кукуни ишлаб чиқариш бўйича ташкил этилаётган "Биллур интеграл сервис" МЧЖ шаклидаги қўшма корхонасини ташкил қилиш учун (750,0 минг долл), "Хоразм шакар" қўшма корхонасини модернизация қилиш (1264,1 минг долл.), "Long Sight Construction" МЧЖ шаклидаги Ўзбекистон-Дания қўшма корхонасида қурилиш-пудрат ишларини ташкил этиш (1110,0 минг долл.) жалб қилинди.\n2012 йилда 3 та қўшма корхона ташкил қилинган бўлса, жорий йилнинг 1-ярим йиллигида янгидан 4 та қўшма корхона ташкил қилинди. Улар асосан Хитой, Швейцария ва Дания давлатларининг инвесторлари иштирокида ташкил қилинди.\nЖорий йил якунига қадар вилоятда яна яна 7 та қўшма корхона ташкил қилиниши ва 10 млн. доллар миқдорида хорижий инвестициялар жалб қилиниш кўзда тутилган.\nВилоятда ишлаб чиқарилаётган саноат маҳсулоти ҳажмида хорижий инвестиция иштирокидаги корхоналар улуши ортиб бормоқда. 2012 йил якунида вилоят саноат маҳсулотлари ишлаб чиқариш ҳажмида хорижий инвестициялар иштирокидаги корхоналарнинг улуши 11,1 фоизни ташкил қилган бўлса, жорий йилнинг 1-ярим йиллик якунида 16,7 фоизни ташкил қилди.\nҚўшма корхоналар томонидан амалга оширилган экспорт ҳажми вилоят жами экспорти ҳажмининг (пахта толасини ҳисобга олмаган ҳолда) 35,7 фоизини ташкил қилади. Қўшма корхоналар томонидан ип-калава, гигроскопик пахта, хўжалик совуни каби маҳсулот ҳамда туристик хизматлар экспорти амалга оширилмоқда.


Улуғ ўзбек шоири, мутафаккир, тарихчи ҳамда давлат арбоби, бобурийлар салтанати асосчиси Заҳириддин Муҳаммад Бобур Андижонда 1483 йил 14 февралда туғилган. Амир Темурнинг бешинчи авлоди, Фарғона ҳукмдори Умаршайхнинг фарзанди Бобур 12 ёшида (1494 й) тахтга чиққан. 1503-1504 йилларда Афғонистонни эгаллаган. 1519-1525 йилларда Ҳиндистонга 5 марта юриш қилган. Уч асрдан ортиқ давом этган (1526-1858) бобурийлар салтанатига асос солган. 1530 йил 26 декабр ойида Аграда вафот этган. Қабри кейинчалик унинг васиятига кўра Қобулга кўчирилган.\nЛирик мероси "Қобул девони" (1519)га, 1528-29 йилларда "Ҳинд девони"га жамланган. Тўлиқ девон тузгани ҳақида маълумот бор. Шеърларининг умумий ҳажми 400 дан ортади. Шундан 119 ғазал, 231 рубоий ва туюқ, қитъа, фард, маснавий каби жанрларда асарлар яратган. Шеърларини мавзу жиҳатидан ошиқона, таълимий, тасаввуфий, ҳасби ҳол каби турларга ажратиш мумкин. Бобур шеърияти интеллектуал қалб изҳори сифатида ардоқлидир. Унинг асарлари самимий, равон, услубан тугал ва мушаккалдир. Бобур рубоий жанрини турк адабиётида дунёга олиб чиққан шоирдир.\nБобурнинг улуғ асари "Бобурнома" бўлиб, уни "Вақое" деб ҳам номлайдилар. Буюк мемориал асарда 1494-1529 йиллари Марказий ва Кичик Осиёда, Яқин ва Ўрта шарқ мамлакатларида кечган воқеалар баён этилган. "Бобурнома"нинг ўндан ортиқ қўлёзма нусхалари бор. Асарни Қозонда Н.И. Илминский (1857), Лондонда Бевериж хоним нашр (1905) этган. Ўзбекистонда дастлаб профессор Фитрат 1928 йилда асардан парчалар эълон қилган. "Бобурнома"нинг 1948-1949 йилларда икки жилдли, 1960, 1989 йилларда тузатилган, 2002 йилда тўлдирилган қайта нашри амалга оширилди.\n"Бобурнома"ни Абдураҳим хони хонон (1586) форс тилига, Витсен (1705) голланд тилига, Ж.Лейден (1826) ва В.Ерскин инглиз тилига, Павел де Куртейл (1871) франсцуз тилига, Рашит Раҳмати Арат (1940) туркчага, Михаил Сале (1943) русчага таржима қилганлар. 1826-1985 йиллар давомида "Бобурнома" 4 марта инглиз (1826,1905,1921,1922), 3 марта француз (1887, 1980, 1985), 1 марта немис (1878) тилига ўгирилган.\nЯнги алифбо - "Хатти Бобурий"ни (1504) кашф қилган. Унда шеърлар ёзди ва Қуръон кўчиртирди.\nБобурнинг солиқ ишлари ҳақида маълумот берувчи "Мубаййинул-закот" (1521), аруз вазни ҳақидаги "Рисолаи аруз" (1523-25) каби асарлари бор. "Аруз рисоласи"да туркий арузнинг табиати, тараққиёти ва шеърий асарлардаги кўринишлари; арузнинг 272 вазни ва 21 баҳрига илмий шарҳлар берилган. Хожа Аҳрор Валининг "Волидия" асарини ўзбекчага шеърий тарзда таржима қилган. Бобурнинг "Ҳарб иши", "Мусиқа илми" номли асарлар яратгани ҳақида ҳам маълумот бор. Аммо улар топилган эмас.\nКосонсой тумани халқ таълими бўлимига қарашли 8-умумий ўрта таълим мактабининг маънавий-маърифий ишлар бўйича директор ўринбосари Маърифат Мўминова билан суҳбатимиз тез-тез бўлиниб турса-да, лекин мароқли кечди.\nқилибсен Кўзумнинг ёшини дарё


Амалга оширилган ишлар сарҳисоби\nИслоҳотлар самарасини биргина Наманган вилояти божхона бошқармаси томонидан амалга оширилган ишларнинг рақамлардаги ифодасида ҳам кўришимиз мумкин, яъни 2021 йилнинг ўтган 6 ойи мобайнида, бошқарма томонидан 12 410 та божхона юк декларациялари расмийлаштирилди.\nВилоятда экспорт божхона режимига расмийлаштирилган товарлар ҳажми 176,8 млн. АҚШ долларини ташкил этди. Экспорт товарларининг асосий қисмини тўқимачилик маҳсулотлари, калава ип, мева-сабзавот маҳсулотлари, тери маҳсулотлари, транспорт ва унинг эҳтиёт қисмлари ҳамда бошқа саноат маҳсулотлари ташкил этди.\n2021 йил январь-июнь ойлари мобайнида Наманган вилоятидан товарлар 37 та давлатларга экспорт қилинган бўлиб, экспортнинг катта улуши Россия, Хитой, Қирғизистон, Туркия, Қозоғистон, Польша, Украина, Португалия, Тожикистон ва Миср мамлакатларига тўғри келади.\nИмпорт қилинган маҳсулотлар орасида энг катта улуш технологик асбоб-ускуналари 38,2 фоизни, тўқимачилик маҳсулотлари 9 фоизни, ёғоч маҳсулотлари 7 фоизни, озиқ-овқат маҳсулотлари 6,5 фоизни ҳамда кимё саноати маҳсулотлари 6,3 фоизни ташкил қилган.\nШунингдек, 2021 йил январь-июнь ойларида Наманган вилояти 52 давлатлардан товарлар ва хизматлар импорти амалга оширилган.\nБошқарма томонидан жорий йилнинг ўтган 6 ойи давомида импорт қилинган товарларга қонунчиликда белгиланган ставкалар асосида жами 523,3 млрд. сўм миқдорида божхона тўловлари ҳисобланиб, шундан тадбиркорликни қўллаб-қувватлаш мақсадида 229 млрд. сўм қисмига божхона тўловларидан имтиёзлар берилди ҳамда давлат бюджетига 294,3 млрд. сўм ундирилди.\nБожхона органлари томонидан яширин иқтисодиётга қарши кураш, хусусан, юртимизга товарларни ноқонуний олиб киришга уриниш ҳолатларини ўз вақтида аниқлаш ва уларга барҳам бериш борасида кўплаб чора-тадбирлар амалга оширилмоқда. Жумладан, бошқарма томонидан 2021 йилнинг 6 ойи давомида жами 327 та қонунбузилиш ҳолатлари аниқланиб, улар бўйича 17 млрд. 124,4 млн. сўмлик товар-моддий бойликлар ҳуқуқбузарлик ашёси сифатида вақтинча сақловга олинган.\nҚисқача айтганда, божхона органлари томонидан олиб борилаётган бу каби саъй-ҳаракатлардан кўзланган асосий мақсад республика иқтисодиётини янада ривожлантириш ва бу орқали халқимиз ҳаётини янада фаровон қилишга қаратилгандир.


Бетаҳорат тавоф қилди | Ислом Нури\nБетаҳорат тавоф қилди\n3853 марта кўрилган\nБир аёл таҳоратли ҳолида автоуловда Маккага бораётиб, йўлда ухлаб қолди. Сўнг таҳорат қилмасдан тавоф қилди. Кейин то ҳажгача мутаматтиъ бўлди (яъни, эҳромдан чиқди). Ҳажни қилгач, эҳромдан тўла чиқди. Энди нима қилиши керак бўлади?\nБисмиллаҳи валҳамду лиллаҳ.. Агар уйқуси мудраш сифатида бўлган бўлса, зарари йўқ, таҳорати синмаган бўлади. Аммо, таҳорати синадиган даражада чуқур уйқуга кетган бўлса, унинг ҳукми Байтуллоҳни тавоф қилмаган киши ҳукмида бўлади. Яъни, у қирон ҳажи қилган бўлади. Ифоза тавофи ва саъйи у учун умра тавофи ва саъйи ўрнига ўтади, валҳамду лиллаҳ.\n(Ибн Боз: Мажмуъу фатава: 10/142).


Ўзбекистон касаба уюшмалари Федерациясида Мустақилликнинг 24 йиллигига бағишланган тадбир бўлиб ўтди\n15:25 / 19.08.2015\nБугун Ўзбекистоннинг ҳар бир гўшасида Мустақилликнинг 24 йиллигига бағишланган тадбирлар бўлиб ўтмоқда. Ўзбекистон касаба уюшмалари Федерацияси томонидан ҳам республиканинг турли ҳудудларида, хусусан, меҳнат жамоаларида энг улуғ, энг азиз байрамга бағишланган маданий-маърифий тадбирлар дастури ўтказилмоқда.\nХудди шундай тадбирлардан бири Ўзбекистон касаба уюшмалари Федерациясида бўлиб ўтди. “Бетакроримсан, ягонасан, она Ватаним – Ўзбекистоним!” деган эзгу ғояни ўзида мужассам этган маънавий-маърифий тадбирда турли тармоқларда меҳнат қилаётган инсонлар, ёшлар ва касаба уюшма фаоллари иштирок этишди.\nТадбирда Мустақиллик йилларида эришган энг катта бойлигимиз – халқимизнинг тинч ва осуда ҳаёти, жамиятимиздаги ўзаро ҳурмат, меҳр-оқибат ва бағрикенглик эканлиги алоҳида таъкидланди. Тадбир доирасида турли соҳа ходимлари, айниқса, ёшларга мустақиллик деган бебаҳо неъматнинг қадр-қимматини теран идрок этиш, кеча ким эдигу, бугун ким бўлганимизни англаш, мамлакатимизда олиб борилаётган кенг кўламли ислоҳатлар, қисқа вақт ичида қўлга киритилган улкан ютуқлар аҳамияти етказилди.


6 йил аввал 1501 siyrat.uz\nАббос ибн Абдулмутталиб розияллоҳу анҳудан ривоят қилинади: «Набий соллаллоҳу алайҳи васалламнинг саҳобаларидан баъзи кишилар у Зотни кутиб ўтирар эдилар. У Зот чиқиб, уларга яқинлашганларида ўзаро эслашиб, баъзилари: «Қаранг-а, Аллоҳ азза ва жалла Ўз халқидан Иброҳимни халил қилиб олган-а!» деганини; бошқаси: «Мусонинг гапидан ажойиброқ нарса борми? Унга Роббиси ўзига хос гапирган-а!» деяётганини; яна бири: «Ийсо Аллоҳнинг калимаси ва руҳидир!» деганини; яна бошқа бири: «Одамни Аллоҳ саралаб олгандир!» деганини эшитдилар. Шунда у Зот уларнинг олдига келиб салом бердилар ва: «Батаҳқиқ, гапингизни ва қойил қолаётганингизни эшитдим. Албатта, Иброҳим Халилуллоҳдир. Ҳа, у Зот шундоқдир. Мусо Нажиюллоҳдир. Ҳа, у Зот шундоқдир. Ийсо Руҳуллоҳдир ва Унинг калимасидир. Ҳа, у Зот шундоқдир. Одамни Аллоҳ саралаб олгандир. Ҳа, у Зот шундоқдир. Огоҳ бўлинглар! Фахр эмас-ку, мен Ҳабибуллоҳман! Фахр эмас-ку, мен қиёмат куни ҳамд байроғини кўтарувчиман! Мен биринчи шафоат сўровчиман! Фахр эмас-ку, мен қиёмат куни биринчи шафоат қилинувчиман! Фахр эмас-ку, мен жаннатнинг ҳалқаларини биринчи ҳаракатга солувчиман. Бас, Аллоҳ менинг учун уни очур ҳамда мени ва мен билан умматимнинг фақирларини унга киритур. Фахр эмас-ку, мен аввалгилару охиргиларнинг энг мукаррамиман!» дедилар».\nШарҳ: Ушбу ҳадиси шарифда энг улуғ пайғамбарларнинг ва уларнинг афзали бўлмиш Муҳаммад мустафо соллаллоҳу алайҳи васалламнинг ўзларига хос афзалликлари ҳақида сўз кетмоқда. Аллоҳ таоло Ўзи юборган пайғамбарларнинг баъзиларига ўзига хос афзалликларни ҳам ато қилган. Бу ҳақиқатни аввалги динларга эргашувчилар ҳам яхши билишар эди. Шунингдек, бу маънода саҳобаи киромларда ҳам маълумот пайдо бўлган эди. Улардан бирлари— Аббос ибн Абдулмутталиб розияллоҳу анҳу мазкур мавзудаги суҳбатлардан бирини ривоят қилиб бермоқдалар. «Набий соллаллоҳу алайҳи васалламнинг саҳобаларидан баъзи кишилар у Зотни кутиб ўтирар эдилар». Одатда, бундоқ кутиш Масжиди Набавияда бўлар эди. Пайғамбар соллаллоҳу алайҳи васаллам ҳужраи саодатда бўлганларида суҳбатларига муштоқ саҳобийлар масжидга тўпланишиб, у Зотнинг чиқишларини кутиб ўтиришар эди. Бу сафар ҳам худди ана ўшандай кутишлардан бири бўлаётган эди. «У Зот чиқиб, уларга яқинлашганларида ўзаро эслашиб, баъзилари: «Қаранг-а, Аллоҳ азза ва жалла Ўз халқидан Иброҳимни халил қилиб олган-а!» деганини; бошқаси: «Мусонинг гапидан ажойиброқ нарса борми, Унга Роббиси ўзига хос гапирган-а», деяётганини; яна бири: «Ийсо Аллоҳнинг калимаси ва руҳидир», деганини; яна бошқа бири: «Одамни Аллоҳ саралаб олгандир», деганини эшитдилар». Яъни Пайғамбар соллаллоҳу алайҳи васаллам ҳужраи саодатдан чиқиб саҳобаи киромлар ўтирган жойга келгунларича уларнинг суҳбатларига қулоқ осдилар. Уларнинг гаплари, асосан, ўтган пайғамбарлардан Иброҳим, Мусо, Ийсо ва Одам алайҳимуссаломга Аллоҳ таоло томонидан берилган ўзига хос фазилатлар ҳақида кетар эди. Пайғамбар соллаллоҳу алайҳи васаллам улар ўтирган жойга етиб келдилар. «Шунда у Зот уларнинг олдига келиб салом бердилар». Демак, суҳбатлашиб ўтирган кишилар олдига келган шахс уларга салом бериши керак экан. Пайғамбар соллаллоҳу алайҳи васаллам ўша одобга амал қилдилар. Кейин эса саҳобаи киромларга қуйидагиларни айтдилар: «Батаҳқиқ, гапингизни ва қойил қолаётганингизни эшитдим». Яъни олдингизга келаётиб йўлда сизлар гапираётган гапларни эшитдим, баъзи пайғамбарларга Аллоҳ таоло томонидан берилган фазлларга ҳавас қилиб, қойил қолиб гапирганингизни тингладим, дедилар. «Албатта, Иброҳим Халилуллоҳдир. Ҳа, у Зот шундоқдир». «Халил» сўзини таржима қиладиган бўлсак, орасидан қил ҳам ўтмайдиган дўст маъноси чиқади. Аллоҳ таоло Иброҳим алайҳиссаломни ўшандоқ дўст тутган. Аллоҳ таоло Қуръони каримда: «Яхшилик қилувчи бўлган ҳолида юзини Аллоҳга таслим қилган ва Иброҳимнинг тўғри динига эргашган кимсанинг динидан ҳам яхшироқ дин борми? Ва Аллоҳ Иброҳимни дўст тутган эди», деган. «Мусо Нажиюллоҳдир. Ҳа, у Зот шундоқдир». Нажий дегани, муножот қилувчи — сир гаплашувчи дегани. Аллоҳ таоло Мусо алайҳиссалом билан ўзига хос муножот қилгани маълум. У Зотнинг Ўзи Қуръони каримда: «Ва Биз сенга бундан олдин қиссаларини айтиб берган ва қиссаларини айтиб бермаган Пайғамбарларни юбордик. Ва Аллоҳ Мусо ила ўзига хос гаплашди», деган. «Ийсо Руҳуллоҳдир ва Унинг калимасидир. Ҳа, у Зот шундоқдир». Ийсо алайҳиссалом Аллоҳ таолонинг амри ила Жаброил алайҳиссалом Биби Марямнинг ёқаларидан руҳ пуфлаганларида халқ қилинганлари учун «Руҳуллоҳ» деган номни олганлар. Аллоҳ таолонинг «Бўл!» деган калимаси ила пайдо бўлганлари учун «Калиматуллоҳ» номини олганлар. Аллоҳ таоло Қуръони каримда бу ҳақда: «Фаржини пок сақлаган аёлни эсла. Биз унга Ўз руҳимиздан пуфладик. Уни ва унинг ўғлини оламларга оят-белги қилдик», деган. Ушбу ояти каримадаги «фаржини пок сақлаган аёл» Биби Марям, «унинг ўғли» Марямнинг ўғли -- Ийсо алайҳиссаломдир. «Биз унга Ўз руҳимиздан пуфладик»дан мурод, Аллоҳ таолонинг амри ила Жаброил алайҳиссаломнинг Биби Марямнинг ёқаларидан пуфлаганлари ва у киши Ийсо алайҳиссаломга ҳомиладор бўлганларидир. «Одамни Аллоҳ саралаб олгандир. Ҳа, у Зот шундоқдир». Одам алайҳиссалом «Сафиюллоҳ» деб аталади. Бу сўзнинг маъноси, Аллоҳнинг саралаб олгани деганидир. Бу ҳақда ҳам Қуръони каримда оят бор. Аллоҳ таоло: «Албатта, Аллоҳ Одамни, Нуҳни, Оли Иброҳимни, Оли Имронни оламлар устидан танлаб олди», деган. Пайғамбар соллаллоҳу алайҳи васаллам мазкур улуғ пайғамбарларнинг фазилатларини тасдиқлаб бўлганларидан кейин саҳобаларига мурожаат қилиб, яна қуйидагиларни айтдилар: «Огоҳ бўлинглар! Фахр эмас-ку, мен Ҳабибуллоҳман!» Яъни Аллоҳнинг маҳбубиман. Албатта, бу сифат улуғ фазилатдир. Бундоқ мақомга пайғамбарлардан ҳеч кимлари сазовор бўлмаганлар. «Фахр эмас-ку, мен қиёмат куни ҳамд байроғини кўтарувчиман!» Бу мақом ҳам ҳеч бир кимсага насиб қилмаган мақом. «Мен биринчи шафоат сўровчиман!» Бу мақомдан ортиқ қандоқ фазилат бўлиши мумкин?! «Фахр эмас-ку, Мен қиёмат куни биринчи шафоат қилинувчиман!» Бу ҳам Пайғамбар соллаллоҳу алайҳи васалламнинг ҳаммадан афзал эканликларининг кўпгина далилларидан бир далилдир. «Фахр эмас-ку, мен жаннатнинг ҳалқаларини биринчи ҳаракатга солувчиман. Бас, Аллоҳ менинг учун уни очур ҳамда мени ва мен билан умматимнинг фақирларини унга киритур». Пайғамбар соллаллоҳу алайҳи васаллам қиёмат куни жаннат дарвозасига келиб, жаннат эшикларини очишни талаб қилиб, унинг ҳалқасидан ушлаб тақиллатар эканлар. Ана шунда Аллоҳ таоло у Зотга жаннат эшигини очар ва у Зот биринчи бўлиб жаннатга кирар эканлар. Бу ҳол ҳам Муҳаммад мустафо соллаллоҳу алайҳи васалламнинг инсониятнинг энг афзали эканликларини кўрсатади. У Зот билан умматларининг фақир-фуқаролари ҳам бирга жаннатга кириши Пайғамбар соллаллоҳу алайҳи васалламнинг фазллари ва бу дунёда уммати муҳаммадиядан турли сабабларга кўра камбағал ҳолда ўтган мусулмонларга улкан хушхабардир. Пайғамбар соллаллоҳу алайҳи васаллам ўзларининг сўзлари охирида: «Фахр эмас-ку, мен аввалгилару охиргиларнинг энг мукаррамиман!» дедилар». Бу гапда ҳеч қандай муболаға ёки фахрланиш ҳисси йўқ. Бори − шу. Воқеълик − шу. Аллоҳ таолонинг иродаси − шу. Фахр эмас-ку, мазкур фазилатга соҳиб бўлган Пайғамбар соллаллоҳу алайҳи васалламнинг умматлари ҳам аввалгию охирги умматларнинг энг афзалидир.\n(“Ҳадис ва Ҳаёт”, 19-жилд, 31-36-бетлар).


ФИФА президенти Жанни Инфантино ЎФА президенти Абдусалом Азизовга табрик йўллади. Бу ҳақда ЎФА матбуот хизмати хабар берди. «Ҳурматли, президент! Ўзбекистон ... ҳисса қўшишига аминман. Бу йўлда менинг шахсий қўллаб-қувватлашим ва ФИФА томонидан билдириладиган ишончга суянишингиз мумкин. ФИФАнинг эшиклари ...\nЎзбекистон термаси ФИФА рейтингида 85-ўринни эгаллади\nФИФА ўз расмий сайтида апрель ойи учун терма жамоалар рейтингини эълон қилди. Ўзбекистон ФИФАнинг 2019 йил апрель ойи учун терма жамоалар рейтингида ... Ўзбекистон Ливанни ортда қолдириб, 11-поғонага чиқди. Ўзбекистон ФИФА рейтинглари тарихида энг яхши натижани 2006 йилда қайд этган (45-ўрин). Скриншот: ...\nбошламоқчи, фақат айрим ўйинлар бу мамлакат ташқарисида ўтказилади. ФИФА раҳбари вазифа уддаланишига ишонмоқда, шунга қарамай турнир қатнашчилари ...\nФИФА «Нант» клубининг ҳалок бўлган футболчиси учун пул тўлашни истамаётган «Кардифф Сити»га санкция қўллаши мумкин. Бу ҳақда «Times» хабар берди. Уэльсликлар ...\nХалқаро футбол федерацияси (FIFA) жаҳон трансфер бозорининг 2018 йилги маълумотларини эълон қилди.\nУмид Аҳмаджонов FIFA саммитида қатнашиш учун жўнаб кетди\nЎзбекистон Миллий олимпия қўмитаси президенти, Ўзбекистон футбол ассоциацияси биринчи вице-президенти Умид Аҳмаджонов FIFA саммитида қатнашиш учун бугун, 11 декабрь куни эрта тонгда Қатар мамлакатига жўнаб кетди.\nЖаҳон чемпионатини ҳар икки йилда ўтказиш таклиф қилинди\nАмерика футбол кофедерацияси президенти Алехандро Домингес ФИФАга жаҳон чемпионатини ҳар икки йилда ўтказиш таклифи берилганини билдирди. «Жаҳон чемпионати - ҳамма иштирок эта оладиган мусобақа. Агар ... марта ЖЧда иштирок этиши мумкин. «Бунинг иложиси бор ва шу сабабли ФИФАга таклиф билан чиқди. Бу федерацияларга кўпроқ пул олиб келиши мумкин» ...\nфутбол федерацияси — ФИФА «Йил ўйинчиси» соврини учун бериладиган мукофот учун финалчи номзодларни эълон қилди. Ушбу рўйхатдан ўрин олган футболчилар: Криштиану ... терма жамоаси) ва Муҳаммад Салоҳ («Ливерпуль», Миср терма жамоаси). ФИФА июль ойида 10 нафар номзодни эълон қилган эди. Ушбу рўйхатда Кевин ...\nФИФА президенти Жанни Инфантино Қозон Россиянинг энг чиройли шаҳарларидан бири эканини айтди. Бу ҳақда «Aif.ru» хабар бермоқда. ФИФА раҳбари ... энг чиройли шаҳрида ишлаш менга жуда ёқди», – деган Инфантино. ФИФА президенти сўзларига кўра Татаристон пойтахти маданиятлар ва динлараро ...\nФИФА «ЖЧ – 2018»да 6,1 миллиард доллар ишлаб олади\nфутбол федерацияси – ФИФА 2018 йилги жаҳон чемпионатидан рекорд даражада, яъни 6,1 миллиард АҚШ доллари миқдорида маблағ ишлаб олар экан. Бу ҳақда «Gazeta.ru» хабар ... ҳомийлик шартномалари ҳамда телетрансляция ҳуқуқини сотишнинг ўзидан ФИФА 6,1 миллиард доллар фойда кўрар экан. 2014 йили Бразилияда ўтказилган ...


Мажбурий ижро бюроси ходимларини хатти-ҳаракатлари ва ҳаракатсизлиги юзасидан қайси судга мурожаат қилинади?\nМаълумки, ЎзР Бош прокуратураси ҳузуридаги Мажбурий ижро бюроси ходимлари турли тоифадаги ходимлар булиши мумкин. Агар гап айнан мансабдор шахс ҳақида кетаётган бўлса, улар хатти-ҳаракатлари устидан фуқаролик судига мурожаат қилишингиз мумкин. Давлат органларининг ва бошқа органларнинг, шунингдек мансабдор шахсларнинг хатти-ҳаракатлари (қарорлари) устидан шикоятлар бўйича ишлар фуқаролик судларига тааллуқли бўлиб, бу ишлар белгиланган қоидалар асосида кўриб чиқилади (ФПКнинг 264,265-м.).\nМансабдор шахс деганда доимий, вақтинча ёки махсус ваколат бўйича тайинланадиган ёки сайланадиган, ҳокимият вакили вазифаларини бажарадиган ёхуд давлат органларида, фуқароларнинг ўзини ўзи бошқариш органларида, мулк шаклидан қатъи назар, корхоналарда, муассасаларда, ташкилотларда ташкилий-бошқарув, маъмурий-хўжалик вазифаларини амалга оширадиган ва юридик аҳамиятга эга ҳаракатларни содир этишга ваколат берилган шахс, худди шунингдек халқаро ташкилотда ёхуд чет давлатнинг қонун чиқарувчи, ижро этувчи, маъмурий ёки суд органида мазкур вазифаларни амалга оширувчи шахс тушунилади (МЖтКнинг 15-м. 2-қ.).\nАгар мансабдор шахснинг хатти-ҳаракатлари натижада:\n- жисмоний ёки юридик шахснинг ҳуқуқлари ва эркинликлари бузилса;\n- жисмоний ёки юридик шахснинг ўз ҳуқуқлари ва эркинликларини амалга ошириши йўлида тўсқинликлар вужудга келса;\n- жисмоний ёки юридик шахс зиммасига бирорта ғайриқонуний мажбурият юклатилишига ёки унинг ғайриқонуний равишда бирор-бир жавобгарликка тортилишига сабаб бўлса, ушбу хатти-ҳаракатлар (қарорлар) устидан судга шикоят қилиш мумкин (ФПКнинг 266-м.).\nТаъкидлаш жоизки, шикоят давлат органи ва бошқа орган жойлашган ёхуд мансабдор шахснинг иш жойи жойлашган ҳудуддаги фуқаролик судига берилади (ФПКнинг 267-м.).\nБундан ташқари, Мажбурий ижро бюросида ишловчи мансабдор шахснинг хатти-ҳаракатлари устидан Бош прокурорга шикоят қилишингиз мумкин.\nАгарда, Мажбурий ижро бюроси ходими мансабдор шахс бўлмаса, лекин хизмат вақтида ножуя хатти-ҳаракатлар содир қилса, унинг ҳаракатлари (ҳаракатсизлиги) устидан Бюро директорига шикоят қилишингиз мумкин. Бюро директори ножуя хатти ҳаракатлар содир этган ходимга нисбататн интизомий жавобгарлик чораларини кўриши мумкин. Директор томонидан қўлланилиши мумкин бўлган интизомий жавобгарлик чоралари қуйидагилардан иборат:\n- келишиш тартибига риоя қилган ҳолда хизматга қабул қилиш ва лавозимига тайинлаш ўз ваколатига кирувчи ходимларнинг лавозимини пасайтириш ёхуд хизматдан бўшатиш (30.05.2017й. ПҚ-3016га 5-илованинг 38-б.).


Янгиликлар стр. 25\nАсила Мирзаёрова - Токио-2020 Паралимпия ўйинлари кумуш медаль соҳибаси!\nТокио-2020 Паралимпия ўйинларининг навбатдаги кунги баҳслари ўзбекистонлик спортчилар учун муваффақиятли бошланди.\n27.08.2021 09:42 davomini o'qish\nЎзбекистон ва Жанубий Корея спорт тадқиқотлари институти ўртасида Меморандум имзоланди\nЎзДЖТСУ ҳузуридаги Жисмоний тарбия ва спорт илмий тадқиқотлар институти ҳамда Корея спорт тадқиқотлари институти ўртасида ҳамкорлик Меморандумига имзо чекилди.\n27.08.2021 09:06 davomini o'qish\nОксана Чусовитина йиғлаган дамлари ҳақида гапирди\nЎзбек спорти афсонаси Оксана Чусовитина ўз интервьюсида икки маротаба йиғлагани ҳақида гапирди.\n26.08.2021 17:04 davomini o'qish\nПаралимпиада-2020. Икки сузувчимиз финалдаги иштирокини якунлади\n26.08.2021 16:16 davomini o'qish\nММАчиларимиз Бишкекдаги халқаро турнирда қатнашишди\nБишкекда аралаш жанг санъати бўйича халқаро ўртоқлик учрашуви ўтказилди.\n26.08.2021 15:04 davomini o'qish\nТокио Паралимпиясининг илк медалини қўлга киритган ўзбек спортчиси Олимпия шаҳарчасида қандай кутиб олинди?\nХабарингиз бор, кеча парасузувчимиз Ислам Асланов Токио Паралимпиадасида бронза медалини қўлга киритди.\n26.08.2021 13:02 davomini o'qish\nМОҚ Бош котиби Ойбек Касимовни табриклаймиз!\nБугун Миллий Олимпия қўмитаси бош котиби Ойбеку Касимов 41 ёшни қаршилади.\n26.08.2021 11:40 davomini o'qish\nИкки нафар пара сузувчимиз финал йўлланмасини қўлга киритди\nПаралимпиячиларимизнинг Токио-2020 ёзги Паралимпия ўйинларидаги иштироки давом этади.\n26.08.2021 07:29 davomini o'qish\n"Ички ишлар вазири кубоги" мусобақасида дастлабки ғолиб ва совриндорлар номи маълум бўлди\nТошкент шаҳридаги "Жар" спорт мажмуасида самбо бўйича "Ички ишлар вазири кубоги" баҳслари ўтказилмоқда.\n25.08.2021 18:36 davomini o'qish\nЎзбекистон Паралимпия ўйинларида илк медални қўлга киритди\nДастлабки медаль муборак!\n25.08.2021 16:05 davomini o'qish\nОлимпия захираларини тайёрлаш тизимини янада кучайтириш мавзусида онлайн йиғилиш ўтказилди\nМОҚ раиси Рустам Шоабдураҳмонов бошчилигида Олимпия захираларини тайёрлаш тизимини янада кучайтириш мавзусида онлайн йиғилиш бўлиб ўтди.\n25.08.2021 15:40 davomini o'qish\nФормула-1 пойгачилар учун янги мукофот таъсис этди\nФормула-1 раҳбарияти мавсумда энг кўп қувиб ўтган пойгачилар учун янги мукофот таъсис этганини эълон қилди.\n25.08.2021 13:27 davomini o'qish\nБугун самбо бўйича "Ички ишлар вазири кубоги" бошланади\nХабар бериб ўтганимиздек, 25-26 август кунлари Тошкент шаҳридаги "Жар" спорт мажмуасида самбо бўйича "Ички ишлар вазири кубоги" баҳслари ўтказилади.\n25.08.2021 12:23 davomini o'qish\nХалқаро қиличбозлик академиясининг очилишига бағишланган матбуот анжумани бўлиб ўтди\nТошкент шаҳрида Осиёда биринчи Халқаро қиличбозлик академияси очилади.\n25.08.2021 10:44 davomini o'qish\nБугун Токио-2020 Паралимпия ўйинларининг илк куни беш нафар ҳамюртимиз медаллар учун курашга киришди\nКеча Токио шаҳрида XVI ёзги Паралимпия ўйинларининг тантанали очилиш маросими бўлиб ўтди ва бироз аввал спортчилар беш йил кутилган мусобақа медаллари учун баҳсларга киришишди.\n25.08.2021 08:08 davomini o'qish\nСтраницы: [ 1 ] [ 2 ] [ 3 ] [ 4 ] [ 5 ] [ 6 ] [ 7 ] [ 8 ] [ 9 ] [ 10 ] [ 11 ] [ 12 ] [ 13 ] [ 14 ] [ 15 ] [ 16 ] [ 17 ] [ 18 ] [ 19 ] [ 20 ] [ 21 ] [ 22 ] [ 23 ] [ 24 ] 25 [ 26 ] [ 27 ] [ 28 ] [ 29 ] [ 30 ] [ 31 ] [ 32 ] [ 33 ] [ 34 ] [ 35 ] [ 36 ] [ 37 ] [ 38 ] [ 39 ] [ 40 ] [ 41 ] [ 42 ] [ 43 ] [ 44 ] [ 45 ] [ 46 ] [ 47 ] [ 48 ] [ 49 ] [ 50 ] [ 51 ] [ 52 ] [ 53 ] [ 54 ] [ 55 ] [ 56 ] [ 57 ] [ 58 ] [ 59 ] [ 60 ] [ 61 ] [ 62 ] [ 63 ] [ 64 ] [ 65 ] [ 66 ] [ 67 ] [ 68 ] [ 69 ] [ 70 ] [ 71 ] [ 72 ] [ 73 ] [ 74 ] [ 75 ] [ 76 ] [ 77 ] [ 78 ] [ 79 ] [ 80 ] [ 81 ] [ 82 ] [ 83 ] [ 84 ] [ 85 ] [ 86 ] [ 87 ] [ 88 ] [ 89 ] [ 90 ] [ 91 ] [ 92 ] [ 93 ] [ 94 ] [ 95 ] [ 96 ] [ 97 ] [ 98 ] [ 99 ] [ 100 ] [ 101 ] [ 102 ] [ 103 ] [ 104 ] [ 105 ] [ 106 ] [ 107 ] [ 108 ] [ 109 ] [ 110 ] [ 111 ] [ 112 ] [ 113 ] [ 114 ] [ 115 ] [ 116 ] [ 117 ] [ 118 ] [ 119 ] [ 120 ] [ 121 ] [ 122 ] [ 123 ] [ 124 ] [ 125 ] [ 126 ] [ 127 ] [ 128 ] [ 129 ] [ 130 ] [ 131 ] [ 132 ] [ 133 ] [ 134 ] [ 135 ] [ 136 ] [ 137 ] [ 138 ] [ 139 ] [ 140 ] [ 141 ] [ 142 ] [ 143 ] [ 144 ] [ 145 ] [ 146 ] [ 147 ] [ 148 ] [ 149 ] [ 150 ] [ 151 ] [ 152 ] [ 153 ] [ 154 ] [ 155 ] [ 156 ] [ 157 ] [ 158 ] [ 159 ] [ 160 ] [ 161 ] [ 162 ] [ 163 ] [ 164 ] [ 165 ] [ 166 ] [ 167 ] [ 168 ] [ 169 ] [ 170 ] [ 171 ] [ 172 ] [ 173 ] [ 174 ] [ 175 ] [ 176 ] [ 177 ] [ 178 ] [ 179 ] [ 180 ] [ 181 ] [ 182 ] [ 183 ] [ 184 ] [ 185 ] [ 186 ] [ 187 ] [ 188 ] [ 189 ] [ 190 ] [ 191 ] [ 192 ] [ 193 ] [ 194 ] [ 195 ] [ 196 ] [ 197 ] [ 198 ] [ 199 ] [ 200 ] [ 201 ] [ 202 ] [ 203 ] [ 204 ] [ 205 ] [ 206 ] [ 207 ]


26/06/2020 17:45 400\nБугун Ўзбекистоннинг Куала Лумпурдаги элчихонаси иштирокида Малайзия Исломни англаш институти профессор тадқиқотчилари ва Ислом цивилизацияси маркази олимлари ўртасида видео мулоқот ташкил қилинди. Томонлар жорий йилнинг май ойида имзоланган Ҳамкорлик тўғрисида Меморандум ижросини таъминлаш механизмлари ва истиқболдаги режаларни муҳокама қилдилар. Пандемия сабабли вақтинча вужудга келган шароитда жорий йилда ўзаро каталоглар ва китоблар алмашиш, онлайн конференциялар ўтказиш, ҳамкорликда илмий-тадқиқот ишларини амалга ошириш тўғрисида келишувга эришдилар. Яқин кунлар ичида китоблар ва каталогларнинг ўзаро алмашинуви амалга оширилади. Июль ойининг иккинчи ўн кунлигида "Термизий алломаларнинг жаҳон цивилизациясига қўшган ҳиссалари" халқаро илмий-амалий конференция бўлиб ўтади.\nЭришилган келишувга кўра, шунингдек, Малайзия Исломни англаш институтининг ТАФҲИМ илмий журналида ва Ислом цивилизацияси марказининг Ўзбекистон Ислом цивилизацияси маркази илмий-оммабоп журналларида ҳар икки томон тадқиқотчи олимларининг илмий мақолалари бериб борилади.\nШу куннинг ўзида Ислом цивилизацияси марказида Ўзбекистон телевидениеси "Тарих" канали ижодкорлари билан учрашув бўлиб ўтди. Тележурналистларга миллий лойиҳа-Ислом цивилизацияси марказини барпо этилиши лойиҳасининг амалга ошиши жараёни тўғрисида атрофлича маълумот тақдим қилинди.


Аҳмад ал-Фарғоний (видео) — www.ziyouz.uz\nБош саҳифа ВидеотекаАҳмад ал-Фарғоний (видео)\nЧоп этилган 01.02.2017 10.07.2019 МуаллифZiyouz.uz\nАбул Аббос Аҳмад ибн Муҳаммад ибн Касир ал-Фарғоний(798—861) Фарғонада туғилди, шу ерда илмий таълим олди, вояга етди ва, ниҳоят, Бағдоддаги «Байт ал-ҳикма» номли академияда илмий ишлар билан шуғулланди. Бу илм маконида ал-Фарғоний бошқа атоқли олимлар, жумладан, Муҳаммад ибн Мусо ал-Хоразмий билан биргаликда хизмат қилган. Ал-Фарғонийнинг Мисрда, Нил дарёси бўйларида илмий-назарий ва илмий-амалий соҳаларда ижодий фаолият кўрсатганлиги ҳам жаҳонга маълум.\n1. Ал-Фарғоний асарлари.\nАҳмад ал-Фарғонийнинг 8 асари маълум. Шу билан бирга, таъкидлаб ўтишимиз керакки, Ризоуллоҳ Ансорийнинг далолат беришича, унинг қолдирган асарлари сони ўн битта. Бу китобларнинг ҳар бирида астрономияга оид янги, қимматли фикрлар айтилган. Уларнинг айниқса иккитаси жаҳон астрономларига маълум ва машҳурдир. Биз бу ўринда ал-Фарғоний асарларининг мазмуни билан чегараланамиз.\n«Астрономия илми асослари» — «Самовий ҳаракатлар ва умумий астрономия китоби» («Китоб фий ҳаракат ас-самовия ва жавомиъ илм ан-нужум»). Рисоланинг асл қўлёзмалари матни бир хил бўлса-да, беш ном остида сақланиб келмоқда, яъни: «Ал-Мажистийга бағишланган фалакиёт рисоласи», «Фалак сфералари сабабияти», «Ал-Мажистий ҳақида», «Илм ал-ҳайъа» деб ҳам аталади.\nЯна бир китоби — «Астурлоб ясаш ҳақида китоб»(«Китоб ал-комил фий санъа ал-астурлоб»).\n← Аввалги Аввалги Корейс мақоллари (108 та)\nКейинги → Кейинги: Юлюс Янонис (1896-1917)


Нефт маҳсулотлари нархи арзонлашади\n25 Мар 2020 1980\n«Ўзбекнефтгаз»АЖ «UNG» миллий бренди остидаги ёқилғи қуйиш шохобчалари тармоғида АИ-92 маркали бензин ва Европа стандартларига жавоб берувчи дизель ёқилғиси сотувини йўлга қўйган.\n2020 йил 1 мартдан бошлаб ушбу АЁҚШлардаги дизель ёқилғисининг нархи пасайтирилган эди. Эртага, 26 март кунидан эътиборан эса, АИ-92 маркали бензиннинг нархи 6 200 сўмдан 6 000 сўмга камайтирилди.\nНархлар масаласида шуни таъкидлаш керакки, «Ўзбекнефтгаз» ёқилғи қуйиш шохобчалари тармоғи орқали сотиладиган дизель ёқилғисининг нархи хорижий компаниялар томонидан сотиладиган дизель ёқилғиси нархидан 9%, АИ-92 маркали бензин нархидан эса 16,6 %га арзондир.\nЭслатиб ўтамиз, АЁҚШларда сотилаётган маҳсулот турлари, уларнинг нархлари ҳамда жойлашган манзиллари ҳақида тўлиқ ва аниқ маълумотларни @UNG_Petro_Bot телеграм канали орқали олишингиз мумкин. Бундан ташқари маҳсулот ва хизмат сифати борасидаги фикрларингизни ҳам ёзиб қолдиришингиз мумкин, деб хабар беради Энергетика вазирлиги матбуот хизмати.


Дин ишлари қўмитаси ва муфтият делегациясини Илҳом Алиев қабул қили\nЎзбекистон ҳукумати ва муфтияти делегацияси Озарбайжонга сафар қилмоқда.\nОзарбайжон президенти расмий сайтининг 11 июль куни хабар беришича, президен Илҳом Алиев Бокуга келган Ўзбекистон Дин ишлари бўйича қўмитаси раиси Ортиқбек Юсупов ва муфтий Усмонхон Алимовни қабул қилди.\nУчрашув пайтида Илҳом Алиев Ўзбекистон ва Озарбайжон ўртасида диний таълим юзасидан тажриба алмашиш масалаларининг муҳокама қилинаётгани муҳим аҳамиятга эга эканини таъкидлаган.\n“Ўзбекистон делегациясининг Озарбайжонга ташрифи давомида икки мамлакат диний идоралари ўртасидаги мавжуд алоқаларни янада ривожлантириш ва ҳамкорлик соҳаларини кенгайтириши режалаштирилган”, дейилади расмий хабарда.\nЎзбекистон делегацияси Озарбайжон сафарини 13 июль куни якунлайди.


АҲИЛЛИК ДИНИМИЗ ТАЛАБИ. — Zamaxshariy.uz\nАҲИЛЛИК ДИНИМИЗ ТАЛАБИ.\nБугун биз бошимиздан кечираётган нотинч ва таҳликали замонда турли минтақаларда, ён-атрофимизда қарама-қаршилик ва қонли тўқнашувлар тобора кучайиб бораётганини кўриб, кузатиб, беғамлик ва бепарволикка йўл қўймасдан, ҳушёрлик ва уйғоқлик билан яшашни ҳаётни ўзи барчамиздан талаб этмоқда.\nАзал-азалдан халқимизда “Бир болага етти маҳалла ота-она”, деган мақол бор. Дарҳақиқат, бир болани камол топиши, тўғри йўлни тутиши учун барча баробар жон койитиши, ҳамма бирдамликдда ҳаракат қилиши, лоқайдсизлик қилмаслиги лозим.\nХалқимизнинг қон-қонига, онгу шуурига сингиб кетган ислом дини ҳам инсонларни ўзаро аҳил ва иноқ яшашга, бир-бирларини яхшиликка бошлаб, ёмонликдан қайтаришга ундайди. Азалдан халқимиз бир-бирлари билан иноқ, тинч-тотув ҳаёт кечиришган, ёрдамга муҳтож инсонлар ҳеч қачон эътиборсиз қолмаган, уларга қўлларидан келганича ёрдам бериб, меҳр-мурувват кўрсатиб келишган. Аҳиллик, тотувлик туйғулари ўзбекларни қон-қонига сингиб кетган.\nЗеро Аллоҳ таоло Қуръони Каримда шундай марҳамат қилган:Албатта, мўминлар динда ўзаро биродардирлар. Бас, сизлар икки биродарингиз ўртасини тузатиб қўйингиз ва Аллоҳдан қўрқингиз, шояд, раҳм қилинсангиз. (“Ҳужурот” сураси, 10-оят). Дарҳақиқат, бу биродарлик дин қардошлиги бўлиб, дунёдаги барча инсоний алоқалардан устун туради. Бу биродарлик Аллоҳ учун дину диёнат учун, Ислом – иймон учундир. Ва у ўзаро муҳаббат, тинчлик-омонлик ва ҳамкорлик асосига қурилган бўлади. Бу биродарликка футур етса, зудлик билан ислоҳ қилишга ўтмоқ керак Чин мўмин бошқа бировга зарра миқдорда бўлса ҳам озор бермаслиги лозим. Ўзлари “чин” мўминликни даъво қилаётган террорчилар ҳали ақлий камолотга етмаган ёшларни ўз Ватанига, ота-онасига қарши қурол кўтаришга ундамоқдалар. Зулм қилиш, тажаввузкорлик ислом динига мутлақо зид тушунчалардир. Шу кунларда Миср ва Сурияда ғалаёнлар оқибатида минглаб бегуноҳ одамлар қурбон бўлаётгани, у ердаги тўс-тополонларнинг асаосий сабаби инсонларнинг ўз юртлари аҳил эмасликлари, лоқайдликлари, “Сен менга тегма мен сенга тегмайман”, қабилиди иш тутишгани, турли хил оқим ва фирқаларга қўшилиб ўзларини ўзлари ҳалок қилаётганлари сабабдир.\nҲаммангиз Аллоҳнинг «арқони»ни (Қуръонини) маҳкам тутинг ва фирқаларга бўлинманг ҳамда ўзаро адоватда бўлган пайтларингизда дилларингизни (туташтириб) ошно қилиб қўйган Аллоҳнинг неъматини ёдда тутинг. Унинг неъмати туфайли биродарларга айландингиз. Дўзах чоҳи ёқасида турганингизда, сизларни ундан қутқарди. Шояд ҳақ йўлни топгайсизлар, деб, Аллоҳ Ўз оятларини сизларга шундай баён қилади.\nОли Имрон” сураси, 103-оят каримасидаги “Аллоҳнинг арқони” деган иборадан Қуръони Карим тушунилади. Жарга қулаш хавфидаги инсон арқонни маҳкам ушласа, қутулиб қолганидек, дўзах тубига қуламасликларининг ҳам бирдан-бир чораси – Қуръони Каримни маҳлам ушлашликдир. Шундагина инсон нажот топади. Мусулмон уммати нажот топиши учун барча бир бўлиб Аллоҳнинг каломи Қуръони Каримни маҳкам тутиш лозимдир.\nТинчлик, аввало ҳар бир кишининг ўзидан бошланади. Зеро, Ислом кўрсатмаларига амал қилган инсон қалбига тинчлик-хотиржамлик ўрнашади. Сўнгра бу оилага, оиладан маҳалла ва жамиятга, сўнг давлатга ўтади. Натижада бутун дунё тинч ва фаровон бўлади. Бефарқлик ва лоқайдлик инсонни ҳаёт йўлида ўз йўлини топа олмай, адашиб кетишлари учун асосий сабабдир. Инсон доимо огоҳ бўлиб яшаши керак. Ва ҳозирги кунда огоҳлик бу давр талабидир. Жамият аъзолари доимо бир-бирларини тушуниб, ўзаро келишишлари ва тафриқага тушмасликлари керак. Тафриқага тушиш, яъни ажралиб қолиш ҳаромдир. Инсонлар доимо аҳил бўлиб яшашлари, барча ишларда кенгашиб иш кўришлари уларни турли хил оқимларга қўшилмасликлари ва ҳақ йўлида собитқадам бўлишликларига сабабчи бўлади. Замонамизнинг энг улуғ вазифаси ёшларни фикрлашга ўргатишдир. Эътиқод соғломлиги – халқ бойлиги, ақида тўғрилиги эса – халқ тинчлигидир. Ақида масалида ёшлар тафаккурини тўғри шакллантириш – ёшлар, қолаверса, бутун жамиятнинг ҳаёти ва келажагини мафкуравий таҳдид таъсиридан сақлаб қолишдир. Пресидентимиз Ислом Кармов таъкидлаганларидек: “Бугун замон талаб қилаётган дунёвий билимлар билан бирга, инсон ҳаётининг маъно ва мазмунини англатадиган, эзгулик, меҳр-оқибат, бағрикенглик каби фазилатлатлардан сабоқ берадиган диний билимларни ҳам пухта ўзлаштирган одамгина давримизнинг кескин ва мураккаб саволларига жавоб топа олади. Ҳозирги вақтда дунёнинг узоқ ва яқин ҳудудларида, яқин шақр минтақасида юз бераётган қарама-қаршилик ва қонли тўқнашувлар, низо ва зиддиятларнинг туб илдизи ҳам айнан мана шундай кенг билим ва тушунчага эга бўлмаслик жаҳолат ботқоғига ботиб қолиш, ақидапарастлик билан бўлиқ, десак, янглишмаган бўламиз”.\nХулоса қилиб шуни айтиш керакки, Аллоҳ таоло инсонларни аҳил бўлишга, турли хил фирқаларга бўлинмасликка, инсонларни яхшикка буюриб, ёмонликдан қайтаришга буюрди. Чин мўминлик аҳилликдир. Чунки инсонлар орасидаги аҳиллик жамиятдаги аҳилликдир ва жамият аҳил бўлса, демак, давлат фаровон, халқ эса тинч ва осойишта ҳаёт кечиради. Ҳозирги кунда бизнинг диёримиз дунёдаги энг тинч мамлакатлар рейтингида юқори ўринда турибди. Лекин минг афсуски бизнинг бу тинчлигимизни кўра олмасдан юрган инсонлар қаторида ўз юртдошларимиз ҳам борлиги ачинарли ҳолатдир. Улар турли хил эстемистик оқим ва фирқаларнинг бузуқ ақидаларига учиб шу ишни қилмоқдалар. Уларни бу қалтис фикрларини сабаби ақидани яхши билмасликлари, ҳадисларни саҳиҳи билан носаҳиҳларини ажрата олмай адашиб кетаётганлари сабаб бўлмоқда. Аллоҳ таолодан ёмон нийятли инсонларга инсоф, бизларга тавфиқ ато этишини ва юртимизни ўз паноҳида асраб, бизларни эса аҳил мўминлардан қилишини сўраб қоламиз.\nБоғот тумани “Исмоил шайх бобо”\nPrevious Post:САВОБУ САҲОВАТ ДУНЁ ОХИРАТ ЭКИНЗОРИДИР.\nNext Post:БИЛИМСИЗЛИК МУТААССИБЛИК, ВА ТУБАНЛИКДИР


hidoyat.uz – “Мовароуннаҳр” нашриётининг сайти - БИРЛАШГАН АРАБ АМИРЛИКЛАРИ ҲАҚИДА\nБИРЛАШГАН АРАБ АМИРЛИКЛАРИ ҲАҚИДА\n2016 йил 22 январ\nМайдони: 83 600 кв. км².\nАҳолиси: 5 473 972 нафар.\nМустақиллиги: 1971 йил, 2 декабрь.\nПойтахти: Абу Даби.\nЙирик шаҳри: Дубай.\nБошқарув шакли: мутлақ монархия ва республика уйғунлиги.\nДавлат тили: араб тили.\nПул бирлиги: дирҳам.\nЖўғрофий ўрни. Форс кўрфазининг жанубий соҳилларида жойлашган бу давлат қуруқликда Саудия Арабистони ва Уммон билан чегарадош бўлиб, шунингдек, мамлакат қирғоқларини Форс ва Уммон кўрфази сувлари ювиб туради. Унинг рўпарасида Эрон, шимоли-ғарбидан 50 километр нарида Қатар жойлашган.\nИқлими. Ҳудудининг асосий қисми саҳродан иборат, шимолида тоғлик, шарқида эса шўрхок тупроқ бор. Иқлими жуда иссиқ ва қуруқ, ёз фаслида ҳарорат 50 даражагача кўтарилади. Ерларни ободонлаштириш мақсадида давлатнинг махсус лойиҳаси тузилиб, хурмо, палма ва турли дарахтлар экилиб, кўкаламзорлаштирилди. Шу саҳрода дунёдаги энг катта гуллар боғи яратилди. Тоғ ёнбағирларида қоплон, бир ўркачли туялар ва ёввойи эчкилар учрайди. Баҳор ва кузда Ўрта Осиёдан учиб ўтадиган қушлар галаларини кўриш мумкин.\nТарихи. VII асрда мамлакатнинг Форс ва Уммон кўрфазлари этакларидаги майда амирликлар араб халифалиги қарамоғида бўлган. Ана шу даврда Дубай, Шаржа ва Фужайра шаҳарлари бунёд этилган. X–XI асрларда Арабистон яриморолининг шарқий қисми қарматлар, кейин эса Уммон султонлиги ҳукмронлигига ўтган. XV аср охирида португаллар таъсири остида қолган. XVIII асрдан бошлаб узоқ муддат инглизлар қўлига ўтган. Ниҳоят, 1971 йил 2 декабрда инглизлардан озод бўлиб, мамлакат мустақилликка эришди.\nИқтисоди. Мустақилликка эришгандан сўнг мамлакат иқтисодида катта бурилиш ҳосил бўлди. Саҳродан иборат ўлка таниб бўлмас даражада ўзгариб, унда осмонўпар бинолар, йирик корхоналар ва замонавий меҳмонхоналар пайдо бўлди. Мамлакат пойтахти Абу Дабида сув устига қурилган палма шаклидаги бино, етти юлдузли меҳмонхона ва сунъий қиш фасли боғи диёр кўркига-кўрк қўшди. Кунига 2 200 000 миллион баррел ишлаб чиқарилаётган қора олтин бу ўлкани минтақадаги энг бой мамлакатлар сафига қўшди. Ташқи иқтисодий алоқалар жуда яхши йўлга қўйилди, Узоқ Шарқ ва Оврупани боғлаб турувчи халқаро иқтисодий марказга айланди. Рашид, Жобил Али ва Фужайра портларидан йилига 3 миллион контейнерда турли маҳсулот ташилади. Ҳозир Дубай шаҳри жаҳоннинг халқаро иқтисодий ва тижорий марказларидан бири, десак муболаға бўлмайди. Дунёдаги энг нуфузли ширкатлар ўзларининг муҳим келишувларини айнан Дубай шаҳрида ўтказиши урф бўлиб қолди.\nАвтомобиль йўлларининг деярли ҳаммаси текис асфальтланган. Асосан енгил автомашиналар қатнайди. 2009 йили ишга тушган метронинг 26 бекати бор. Мамлакатда Абу Даби, Дубай, Шаржа, Рас Ҳайма, Фужайра ва Алайна каби олтита халқаро аэропорт мавжуд. Улардан йилига эллик миллион йўловчи фойдаланади. Йирик ҳамкорлари Япония, Россия, Хитой, Америка ва Оврупа мамлакатларидир. Ўзбекистон Республикаси билан дипломатик алоқалар 1992 йил 25 октябрь куни ўрнатилган.\nАҳолиси. Аҳолининг учдан бир қисмигина маҳаллий араблар. 70 фоиз аҳоли, асосан, Покистон, Ҳиндистон, Бангладеш, Шри-Ланка, Непал, Филиппин ва бошқа Жанубий Осиё давлатларидан келган ишчилардир. Дубайнинг ўзида қарийб 3 миллионга яқин муҳожир ишчи бор.\nМаҳаллий аҳоли миллий ҳунармандчилик ва деҳқончилик билан ҳам шуғулланади. Қишлоқ хўжалигининг айрим маҳсулотлари, масалан, ертут ҳатто Оврупага экспорт қилинади.\nМамлакатда ҳижрий янги йил, икки ҳайит, ашуро куни, пайғамбаримиз Муҳаммад (соллаллоҳу алайҳи ва саллам) мавлудлари, мустақиллик куни ва Рамазон байрамлари кенг нишонланади.\nТили. Давлат тили араб тили ҳисобланса-да, аҳолининг аксарияти инглиз тилида сўзлашади. Бу диёрга йилига ўртача 20 миллион нафардан ортиқ сайёҳ келиб кетади. Шу боис, маҳаллий аҳоли ҳинд, урду, форс ва рус тилларидан ҳам хабардор.\nДини. Мамлакат аҳолисининг 98 фоизи мусулмонлар. Оз миқдорда насронийлар, ҳиндулар ва буддийлар ҳам бор. БААда бир неча Ислом олий ўқув юртлари, илмий текшириш институтлари, тадқиқот марказлари ва халқаро ташкилотлар фаолият кўрсатади. Мамлакатда 5000 дан зиёд жоме мавжуд бўлиб, уларнинг энг йириги пойтахт Абу Даби шаҳридаги “Шайх Зайд” масжиди юрт фахридир. Жомеда бир вақтнинг ўзида 40 000 нафар намозхон ибодат қила олади.\n1999 марта ўқилган.


Ёвуз нигохли ажина қиз - Узбек ибратли хикоя (реал)\nVatanda.Com » Хикоялар » Ёвуз нигохли ажина қиз\nЁвуз нигохли ажина қиз\nБу ҳикояни узоқ вақтдан буён ёзаман, дея кўнглимга тугиб юргандим. Бироқ ҳар сафар қўлимга қалам олишим билан ўша воқеа кўз ўнгимда гавдаланади-ю, этим жунжикиб кетади. Фикрларим чувалашганидан ёзиш иштиёқи ҳам сўнади. Мени даҳшатга солган қизнинг қиёфаси ҳали-ҳамон хотирамдан ўчган эмас. У ҳозир ҳам аҳён-аҳёнда кўриниш бериб қолади. Сочи тақимини ўпадиган ўша малласоч қизнинг совуқ нигоҳи ҳақида барини бугун қоғозга туширишга қарор қилдим.\nБу сирли воқеа юз берганида бола эдим. Эркатой, тантиқ, гапга кирмас, қулоқсиз қизалоқ. Меҳрибон, муштипар, кўпни кўрган қари кампирнинг алламаҳалгача ўйнаб чарчамайдиган, сўнг кун ёйилгунча кўзларини уйқудан очишга эринадиган арзанда набираси.\n— Тур, қизим, кун ёйилиб кетди. Эрта туришни одат қилиш керак. Пешингача ухлайдиганлар шайтонга шерик бўлади. Қани, бўла қол, кўзларингни оч, — бувим шундай дея бошимни меҳр билан силади.\n— Э, бувижон, тинч қўйинг, яна озгина ётай, — дедим-да, бу ёнимга ағдарилдим.\n— Одамларнинг болалари азонлаб уйғониб, аллақачон кўчаларни супуриб-сидириб, молларига қараб, сут соғиб ҳам бўлди. Билмадим, менинг набирамга нима бўлган, ҳеч ўзидан билиб ўрнидан турай демайди, — дея аразлаб жаврашда давом этди у.\nБизнинг уйда ҳар тонг худди шундай сўзлар билан қарши олинади. Бувимнинг ўпкалаши анчагача чўзилади, менинг қайсарлигим эса чегара билмайди. Бу сафар унинг росмана жаҳли чиқди ва шахд билан келиб, устимдаги кўрпани тортиб олди. Мен каравотдаги бувимнинг йиғилмаган кўрпа-тўшагини қўлимга олдим ва чорбоққа қараб югурдим. Бувим ортимдан:\n— Ҳай-ҳай, қаёққа? Қиз бола чорбоққа чиқиб ётмайди, қайт орқангга! У ерда жинлар бор-а! — деб қолди.\nБувимнинг огоҳлантиришига қарамай, ортга қайтмадим. Чунки мен бу сўзларга ишонмасдим. Бувамдан бошқа ҳеч ким чорбоққа ёлғиз чиқмас эди. Уйда фақат менгина бундай чекловларга бўйсунмасдим. Чорбоғда ҳар доим сукунат ҳукмрон, жимжитликни ёлғиз қушларнинг овози бузарди, холос. Бу хилват макон кўзимга сирли туйилар, баъзи-баъзидагина у ердаги тинчлик кўнглимга ваҳима солишини айтмаганда, боққа чиқишни яхши кўрардим. Бувам меҳр бериб қарайдиган дарахтларнинг бари мевага кирган. Қуюқ дарахтзор ниҳоятда чиройли, ифори ҳам ёқимли эди. Айниқса, ёзда бу салқин гўшада жазирама иссиқнинг тафти сезилмасди.\nЧорбоғда жийда, анор, олма, анжир, гилос, беҳи, олхўри, ўрик, оқ ва қора узумларнинг бир қанча нави бор эди. Чорбоғнинг тўрида басти қарийб дарахтлар билан бўйлашган бувам эккан кунгабоқарларнинг ёнида сим каравот қўйилганди. Кўрпа-тўшакни каравотнинг устига тўшадим-да, ухлагани чўзилдим. Қанча вақтгача ётганимни билмайман, бироқ ширин уйқум бир маромда тиқиллаётган қандайдир товушдан тарқай бошлади. Овоз борган сари баландлашди. Бу эса мени ҳушёрликка чорлади. Беихтиёр кўзларимни очдим. Бошим устидаги энг катта кунгабоқарнинг косасида бир қиз ўтириб, тахтачада сабзи тўғрарди. Нозиккина, кўҳликкина қизнинг сочлари олтин рангда товланарди.\nУ мен томонга бир назар ташлади-ю, тағин диққатини ишига қаратди. Шу биргина нигоҳдан бутун вужудим музлаб қолгандай бўлди. Жойимда ҳаракатсиз тош қотдим. Қўрққанимдан аранг кўрпага бошимни суқдим. Бўйи жимжилоқдай келадиган узун сочли қиз кетиб қолар, деган хаёлда эдим. Орадан бироз муддат ўтгач, овоз тинди. Юракка ғулғула солувчи сукунат чўкди. Мен секин кўрпани тортдим. Ҳалиги қиз нақ бошим устида эгилиб, узун сочларини тарарди. Бу сафар у совуқ нигоҳини асло мендан узмади. Шу қадар қаттиқ тикилдики, беихтиёр «Бувижон!» дея бақирганимни билмай қолибман. Минг марталаб «Буви, бувижон!» деб чақирдим. Қани энди бувим эшитса…\n«Унинг қулоқлари беркилиб қолганми, нима бало?» дейман ўзимга ўзим. «Мендан хафа бўлган, энди, барибир, чақирганим билан келмаса керак», деб ўйладим, лекин кейин яхшироқ эътибор қилсам, ўзимнинг овозим чиқмаётган экан. Қўл-оёғимда жон йўқ, гўё шол бўлиб қолган эдим. Мана энди ўлдим деган хаёлга ҳам бордим. Музлаб қолган вужудимга секин титроқ кирди, бор кучимни тўпладим-да, ўрнимдан турдим ва ортимга қарамай қочдим. Мен чаққонлик билан даричани очиб, ҳовлига отилдим. Тандирга олов ёқиб, нон ёпишга чоғланаётган бувим мени бир аҳволда кўриб, капалаги учиб кетди.\n— Иби, ман ўлай, бўталоғим, нима бўлди? Нега бунча оқариб кетдинг? Рангингда ранг йўқ-ку!\nУ шундай дея ёнимга келаётган эди. Менинг кўзларим эса унинг қора ковушларидан бошқасини кўрмасди. Хуллас, бувим етиб келгунича ҳушдан кетиб қолибман. Кўзларимни очганимда ёнимда нариги қишлоқда иморат қураётган амакимга ёрдамга кетган ота-онам, бувам, барча яқинларимни кўрдим. Сочларимни силаётган бувим бир бурдагина бўлиб қолганди. Юзимга учуқ тошиб кетган. Айтишларига қараганда, уч кундан буён иситмалаб ётган эмишман. Сўзлашишга ҳам дудуқланиб қийналардим. Ҳамма нима бўлганини сўрарди. Бувим бўлса бошини қимирлатиб, ҳеч кимга ҳеч нарса айтмасликка ишора қиларди. Бувим ишора қилмаганда ҳам айтмасдим, чунки ўша нигоҳи совуқ қизни эсласам, тағин ваҳимага тушиб қолардим. Орадан анча вақт ўтгандан кейин бувим менга мен илгари ҳеч қачон кўрмаган, дадамга ўхшаб кетадиган бир ёш йигитнинг суратини кўрсатди.\n— Бу катта амакинг бўлади, қизим, — деди у. — Вафот этганида атиги ўн олти ёшда эди. Пешинда шу боққа сенга ўхшаб гапимга қулоқ солмай ухлагани чиқди-ю, бир соатлардан кейин уйга югуриб кирди. «Онажон, чорбоғда кўзлари жонни оладиган даражада ёвуз боқадиган сочи узун бир қизни кўрдим», деб остонада титраб-қақшаб айтган сўзлари ҳали ҳам қулоғим остида жаранглайди. Бу унинг охирги гапи эди. Чунки у ўша кеча иситмалаб ётди ва қайта уйғонмади.\nБувимнинг кўзлари жиққа ёшга тўлди. У пешонамдан ўпиб, ўрнидан турди. Мен бўлсам ҳали ҳам ўйловдаман. Марҳум амакимга ва менга кўринган қиз, аслида, ким эди: ажинами ё пари?\nЎша ҳовлимиз ва чорбоғимиз ҳали ҳам бор, бироқ аввалгидай чиройли эмас. Унга меҳр беришдан чарчамайдиган бувам энди йўқ. Боғ ҳам боғбон танлар экан, дадам ҳар қанча дарахтларни парвариш қилишга уринмасин, улар аввалгидай ҳосил беришмайди. Бувим ҳам оламдан ўтганига анча бўлди. Ҳар сафар чорбоғ даричасига қарасам, юрагим орқага тортади. Бувим сингари энди мен болаларга кун ёйилгунча ухламаслик кераклигини уқтираман, айниқса, чорбоққа чиқиб, ёлғиз ухлашларига рухсат бермайман. Гарчи ўша воқеадан кейин керакли маросимлар қилинган бўлса-да, чорбоғ бекаси у ердан буткул кетиб қолганига ишонмайман. У оиламизнинг бошқа аъзоларини қўрқитишини асло истамасд\nБу ҳикояни узоқ вақтдан буён ёзаман, дея кўнглимга тугиб юргандим. Бироқ ҳар сафар қўлимга қалам олишим билан ўша воқеа кўз ўнгимда гавдаланади-ю, этим жунжикиб кетади. Фикрларим чувалашганидан ёзиш иштиёқи ҳам сўнади. Мени даҳшатга солган қизнинг қиёфаси ҳали-ҳамон хотирамдан ўчган эмас. У ҳозир ҳам аҳён-аҳёнда кўриниш бериб қолади. Сочи тақимини...\nБиринчи фасл * * * Уни палатага олиб киришгандаёқ вужудим алғов-далғов бўлиб кетганди. Қош-кўзлари худди кавказлик йигитларники каби қалин ва катта-катта эди. Шундай йигитнинг инсултга учраши менга жуда алам қилди. Билмадим…...\nКейинги бекат – айрилик!\n«Ехтийот болинг, ешиклар йопилади, кейинги бекат Пушкин!» Поезд козгаган онда Бахтийор бир калкиб тушди. Боши вагон ичидаги туткичга урилди. Пешонасини ушлаб йон-верига аланглади. «Хеч ким кормадимикин». Ропарасида аллакандай газетани вараклаб отирган айолдан бошка вагонда хеч ким йок еди. Соат хам он бирдан ошиб колган. Ози бунака пайтда одам кам...\nЁхуд Ҳофиз Хоразмий қаламига мансуб бу ғазалнинг шимолий музликларга нима алоқаси бор? Албатта, Жаҳонгир Отажоновнинг мазкур қўшиғи сўзларининг муаллифи ҳақида унга жўр бўлиб куйлаётган тингловчиларнинг ўндан бири ҳам етарлича малумотга эга бўлмаса керак. Чунки, интернет тармоқларида тарқалиб кетган видеолавҳаларда ҳам клип ижодкорлари ҳақида...\nО. Генри: “ЕНГ КИСКА ХИКОЯ”\nХайдовчи тамаки тутатди ва канча йокилги колганини билиш учун бензин бакига егилди… Мархум атиги 23 йошда еди. ...\nБир одамнинг ўғиллари ҳадеганда бир-бирларини арзимас хатоликларда айблаб, ҳақоратлашдан, аразлашишдан, муштлашишдан, нафратланишдан тийила олишмас экан. Охири отасининг тоқати тоқ бўлибди-ю, уларни ёнига ўтқазиб, бир ривоятни айтиб берибди. — Ривоят қилишларича, — дебди кексайиб, мункайибгина қолган ота кўзлари ёшланиб. — Ҳазрати пайғамбаримиз...\nКатта кўчага чиқди-ю, Муҳаррамнинг кўнгли ғаш тортди. Анча нарида эри билан бир фабрикада ишлайдиган бўрсилдоқ юзли Заҳро уйига кириб кетаётган экан. Тунги сменадан чиққан шекилли, ҳорғин қадам ташларди. Аммо шашти ўша-ўша. Муҳаррамга кўзи тушгани ҳамоно, таққа тўхтаб, турган еридан қичқирди:...\nҚор тушиши билан бизга жон кирарди. Тонг бўзарганда қарабсизки, милтиқ елкада, ҳали из тушмаган боғ кўчадан ғизиллаб кетиб боряпмиз тоққа қараб. Гоҳ ўртоқлар билан чиқсак, гоҳо… якка ўзим чиқардим. У ерда Назрулла деган ўртоғимнинг томи — кекса толларга кўмилган уйлари бор....\nФарғонанинг чекка бир қишлоғида, эр-хотин тўйдан кеч қайтишаётган эди. Теракзорлар адоғида, чакалакзор бошланган жойда кўриб қолишди уни. Кичкинагина экан. Оёқчалари ҳам миттигина. Тупроқни чангаллаб олибди, елкасида иккита қанотчаси ҳам бор, учидаги парлари шундоққина лойга беланиб, шалвираб тушибди. Бир қаноти ғайриоддий қайрилган, хуллас,...


Карантин қоидаларига амал қилмаслик билан боғлиқ ҳолатлар 55 мингдан ошди - Халқ сўзи\nКарантин қоидаларига амал қилмаслик билан боғлиқ ҳолатлар 55 мингдан ошди\n11:02 13 Апрель 2020 Жамият\nКарантин тадбирлари эълон қилинган вақтдан бугунги кунга қадар республика бўйича карантин қоидаларига амал қилмаслик билан боғлиқ жами – 55 386 та ҳолат аниқланган. Улар:\n- Тошкент шаҳрида – 9 029 та ҳолат;\n- Тошкент вилоятида – 7 705 та ҳолат;\n- Фарғона вилоятида – 7 635 та ҳолат;\n- Самарқанд вилоятида – 5 497 та ҳолат;\n- Сирдарё вилоятида – 4 154 та ҳолат;\n- Қашқадарё вилоятида – 4 066 та ҳолат;\n- Наманган вилоятида – 3 252 та ҳолат;\n- Андижон вилоятида – 3 243 та ҳолат;\n- Бухоро вилоятида – 2 256 та ҳолат;\n- Жиззах вилоятида – 2 070 та ҳолат;\n- Қорақалпоғистон Республикасида – 2 020 та ҳолат;\n- Сурхондарё вилоятида – 1 957 та ҳолат;\n- Хоразм вилоятида – 1 848 та ҳолат;\n- Навоий вилоятида – 654 та ҳолатни ташкил этмоқда.\nМисол учун, 12 апрель куни Тошкент вилояти, Паркент тумани, “Заркент” кишлоғи, Истиқлол кўчасида яшовчи 1981 й.т. Б.Д., Юқоричирчиқ тумани, “Наврўз” маҳалласи, А.Тўқай кўчасида яшовчи 1983 й.т. Ш.М., Андижон вилояти, Хўжаобод тумани, “Сарқамиш” маҳалласи, Дўнг кўчасида яшовчи 1994 й.т. У.З., Андижон тумани, “Гулистон” маҳалласи, Гулистон кўчасида яшовчи 1999 й.т. Ш.Т., Бухоро вилояти, Ғиждувон тумани, “Қарахони” маҳалласи, “Юқори работ” қишлоғида яшовчи 1993 й.т. И.Ғ., Қоракўл тумани, “Зиёрат” маҳалласида яшовчи 1987 й.т. Ш.Т., Қорақалпоғистон Республикаси, Қораўзак тумани, “С.Камалов” овулида яшовчи 1982 й.т. С.Т.лар жамоат жойида тиббий ниқобсиз юрганликлари аниқланиб, Маъмурий жавобгарлик тўғрисидаги кодекснинг 54-моддаси билан маъмурий жавобгарликка тортилганлар.\n12 апрель куни Наманган шаҳар, 3-Норин кўчасида яшовчи 1989 й.т. А.Х., Қорақалпоғистон Республикаси, Элликқалъа тумани, “Боғёп” овулида яшовчи 1978 й.т. А.Э.лар рухсатномасиз ўз транспортларида бемақсад юрганликлари аниқланиб, Маъмурий жавобгарлик тўғрисидаги кодекснинг 54-моддаси бўйича жавобгарликка тортилиб, автомашиналари жарима майдончасига жойлаштирилган.\n12 апрель соат 14:00да Сирдарё вилояти, Сирдарё тумани, “Баҳор” маҳалласи, Сокинлик кўчасида яшовчи 2001 й.т. Р.Ш. карантин қоидаларини бузиб, маст ҳолатда майда безорилик содир қилганлиги учун, унга нисбатан Маъмурий жавобгарлик тўғрисидаги кодекснинг 54, 194 ва 183-моддалари асосида Маъмурий ишлар бўйича Гулистон тумани суди томонидан 15 сутка маъмурий қамоқ жазоси тайинланган.\n12 апрель куни Жиззах шаҳар, “Ҳ.Олимжон” маҳалласи, Н.Қўшоқов кўчасида яшовчи 1997 й.т. Х.И. “Кимёгар” маҳалласида жойлашган ўзига тегишли бўлган караоке барда 5 нафар мижозларга хизмат кўрсатаётганлиги аниқланиб, Маъмурий жавобгарлик тўғрисидаги кодекснинг 54-моддаси билан маъмурий жавобгарликка тортилган.\n12 апрель куни Наманган вилояти, Поп тумани, “Чиғаноқ” маҳалласида яшовчи 1993 й.т. А.Й. жамоат жойида химоя ниқобини тақмасдан, маст ҳолатда фуқаролар осойишталигини бузиб юрганлиги аниқланиб, Маъмурий жавобгарлик тўғрисидаги кодекснинг 54, 183 ва 194-моддалари билан Маъмурий ишлар бўйича Поп тумани суди томонидан А.Й.га 15 сутка ҳамда 1 115 000 сўм жарима жазоси белгиланган.


“САҲИҲУЛ БУХОРИЙ”НИНГ ЗАМОНЛАР ОША САҚЛАНИШИ ВА ТАРҚАЛИШИДА ФИРАБРИЙНИНГ ХИЗМАТЛАРИ - Imom Buxoriy xalqaro ilmiy-tadqiqot markazi\nHome / АЛЛОМАЛАР / “САҲИҲУЛ БУХОРИЙ”НИНГ ЗАМОНЛАР ОША САҚЛАНИШИ ВА ТАРҚАЛИШИДА ФИРАБРИЙНИНГ ХИЗМАТЛАРИ\n“САҲИҲУЛ БУХОРИЙ”НИНГ ЗАМОНЛАР ОША САҚЛАНИШИ ВА ТАРҚАЛИШИДА ФИРАБРИЙНИНГ ХИЗМАТЛАРИ\n02/06/2022\tАЛЛОМАЛАР 92 koʻrilgan\n“Саҳиҳул Бухорий”ни муаллифдан эшитган ровийларнинг орасида Абу Абдуллоҳ Фирабрий (231-320/846-932) алоҳида ўрин тутади. Аллоҳ таоло унга Имом Бухорий билан учрашиш ва ундан ҳадис эшитиш учун бир нечта сабабларни тақдир қилган ва кўп хайрли ишларга муяссарлик билан хослаган. Шу сабаб унинг ривояти ривоятларнинг энг яхшиси, энг тўлиғи ва санади олийсига айланган.\nИмом Бухорийдан “Саҳиҳул Бухорий”ни ривоят қилган биринчи табақадаги ровийларнинг энг машҳури Абу Абдуллоҳ Фирабрийдир. Тўлиқ исми Абу Абдуллоҳ Муҳаммад ибн Юсуф ибн Матор ибн Солиҳ ибн Бишр Фирабрий бўлиб, 231/846 йили Бухоро қишлоқларидан бири Фирабрда туғилган. Имом Самъоний “Ансоб” асарида: “Фирабр Амударё билан Бухоронинг ўртасидаги шаҳардир. Фирабр шаҳри билан Амударёнинг ўртасидаги масофа бир фарсах атрофидадир. Мен Мовароуннаҳрдан қайтаётганимда Фирабрда бир неча кун турганман”, деб айтган [5:4/359].\nИмом Заҳабий эса ўзининг “Сияру аъломин нубало” асарида: “Фирабр Бухоро қишлоқларидан биридир”, деган.\nБугунги кунда Фирабр – ҳозирги Туркманистоннинг Лебоб вилоятидаги Фирабр минтақасининг маъмурий маркази. Фирабр қадимда Тоҳир ибн Алининг мусофирхонаси (карвонсаройи) сифатида танилган. У ердан кўплаб уламолар етишиб чиққан. Имом Бухорий ҳазратлари ҳам шу ерда бир муддат яшаган ва дарс берган.\nФирабрий Қутайба ибн Саид ва Али ибн Хашрам Марвазийдан ҳам ҳадис эшитган. Абу Бакр Самъоний (ваф. 510/1116) “Амолий” асарида бундай деган: “Абу Абдуллоҳ Фирабрий Қутайба ибн Саид ва Али ибн Хашрам Марвазийдан ҳадис эшитган. У “Саҳиҳул Бухорий” ва “Саҳиҳи Муслим” китобларини Қутайба ибн Саид ва Али ибн Хашрам Марвазийдан ривоят қилган ровийларнинг орасида бордир” [2:1/175-176].\nИбн Нуқта (ваф. 629/1232) Фирабрийга боғланган санад билан ривоят қилади. Абу Абдуллоҳ Фирабрий: “Мен 258/872 йили Фирабрда бўлганимда Али ибн Хашрам Марвазийдан ҳадис эшитган эдим”, деган.\nИмом Заҳабий (ваф. 748/1347): “Абу Абдуллоҳ Фирабрий Қутайба ибн Саиддан ҳадис эшитган деб ҳисоблаган киши хато қилибди. Чунки, у Қутайба ибн Саидни кўрмаган. Абу Абдуллоҳ Фирабрий 231/846 йилда туғилган. Қутайба ибн Саид эса 240/855 йили бошқа шаҳарда вафот этган”, деб ёзади [9:15/11].\nЮқорида ўтган гапларнинг хулосаси шуки, Абу Абдуллоҳ Фирабрий уч кишидан ҳадис ривоят қилган.\nБиринчиси: Имом Бухорий (810-870 й.);\nиккинчиси: Қутайба ибн Саид (150-240/767-854);\nучинчиси: Али ибн Хашрам Марвазийдир (160-257/776-871).\nАбу Бакр Самъоний (ваф. 510/1116) “Амолий” асарида Абу Абдуллоҳ Фирабрий Қутайба ибн Саиддан ҳадис эшитганига далил келтирган. Буни Имом Нававий (631-676/1233-1277) ҳам “Саҳиҳул Бухорий”нинг шарҳида зикр қилган.\nАбу Абдуллоҳ Фирабрийнинг Али ибн Хашрам Марвазийдан ҳадис эшитгани собитдир. Фирабрийнинг таржимаи ҳолини ёзган кўплаб уламолар бунга далил келтирган. Асосий ҳадис китобларида Абу Абдуллоҳ Фирабрийнинг Али ибн Хашрам Марвазийдан ривоят қилган ҳадислари бор.\nИмом Байҳақий (384-458/994-1066) “Ас-Сунанул кубро” ва “Шўъбул иймон” китобида Ҳофиз Абу Аҳмад ибн Адийнинг Абу Абдуллоҳ Фирабрийдан, унинг Али ибн Хашрам Марвазий ва бошқалардан ривоят қилган ҳадисларини келтирган.\nАбу Абдуллоҳ Фирабрийнинг Али ибн Хашрам Марвазийдан ҳадис эшитгани “Саҳиҳул Бухорий”нинг баъзи нусхаларида собитдир.\nИмом Абу Валид Божий (ваф. 474/1082): “Абу Абдуллоҳ Фирабрий сиқа (ишончли) ва машҳур кишидир”, деган [4:1/173].\nАбу Муҳаммад Ришотий (ваф. 547/1179): “Абу Абдуллоҳ Фирабрий “Саҳиҳул Бухорий”нинг ривоятида асосий таянчдир”, деган [1:15-16].\nАбу Бакр Самъоний (ваф. 510/1116) “Амолий” асарида: “Абу Абдуллоҳ Фирабрий сиқа (ишончли) ва парҳезкор кишидир”, деган [3:1/126].\nАбу Исҳоқ Мустамлий Муҳаммад ибн Юсуф Фирабрийдан ривоят қилиб бундай дейди: “Муҳаммад ибн Исмоилнинг “Саҳиҳул Бухорий” китобини муаллифнинг ўзидан мен билан бирга тўқсон мингга яқин киши эшитган. Бу китобни Имом Бухорийнинг ўзидан ривоят қиладиган мендан бошқа бирор киши қолмади” [7:11/28]. Фирабрийнинг бу гапини ҳамма уламолар бирдек эътироф этмаса ҳам, Имом Бухорийдан ривоят қилган ровийларнинг кўплигига далил бўла олади. Чунки, ўша пайтда Фирабрийдан узоқроқ умр кўрган бошқа ровийлар ҳам бўлган.\nИмом Фирабрий ривоятининг машҳур бўлиши ва бошқаларидан ажралиб туриши бежиз эмас, албатта. Бу вариантда “Саҳиҳул Бухорий”нинг бошқа ривоятларида учрамаган жиҳатлар бор.\nУламолар Фирабрийнинг ривоятини “Саҳиҳул Бухорий” китоби борасида мусулмонларнинг асосий таянчи ва мустаҳкам арқони деб ҳисоблаган. Хусусан, Ибн Рушайд Фиҳрий (ваф. 721/1321): “Абу Абдуллоҳ Фирабрий сиқа (ишончли), амийн (ишонарли), “Саҳиҳул Бухорий” китобида мусулмонларнинг Расулуллоҳ соллаллоҳу алайҳи васалламгача бўлган воситаси ва уларнинг мустаҳкам арқонидир”, деган [1:10].\nРивоятлар ва нусхалар орасидаги тафовутнинг сабаблари жуда кўп. Уларни бирма-бир санаб ўтиш бир мақола доирасига сиғадиган иш эмас. Бу сабаблар ровийларнинг шахсиятидаги ва китоб нусхаларини диққат билан текширишдаги тафовутларга бориб тақалади.\nФирабрийнинг ривояти ҳақидаги маълумотлар тўпланганида, уни бошқалардан ажратиб турадиган бир нечта омил аён бўлади.\nБиринчиси. Фирабрийдаги одиллик, маълумотларни диққат билан текшириши ва уламоларнинг у ҳақида айтган яхши сўзлари.\nШак-шубҳасиз, бир одамнинг хабари қабул қилиниши учун у адолатли ва ишончли инсон сифатида ном қозонган бўлиши керак. Фирабрий ҳақида уламолар жуда яхши гапларни айтган. Бу ўринда Ибн Рушайд Фиҳрийнинг (ваф. 721/1321): “Абу Абдуллоҳ Фирабрий “Саҳиҳул Бухорий” китобида мусулмонларнинг асосий таянчидир”, деган [1:14] сўзини келтиришнинг ўзи кифоя.\nИккинчиси. Фирабрийнинг қўлидаги нусха тўлиқ бўлган ва камчилиги йўқдир. Ривоятнинг тўлиқлиги ва камчиликлардан холи экани афзаллик белгисидир. Чунки, кейин келган ҳар қандай ровий имкон қадар тўлиқ ва мукаммал нусхага мурожаат қилиши табиий.\nАбу Али Жайёний “Тақйидул муҳмал”да бундай дейди: “Абу Фазл Солиҳ ибн Муҳаммад ибн Шазон Исбаҳоний Абу Исҳоқ Иброҳим ибн Маъқил Насафийдан: “Имом Бухорий тўпламнинг охирида менга “Ҳукмлар китоби”нинг аввалидан китобнинг охиригача ижозат берган эди”, деб ривоят қилади”. Лекин Насафийнинг ривоятида тўпламнинг охиридаги варақлари Фирабрийникига қараганда камроқдир.\nИмом Хаттобий “Саҳиҳул Бухорий”га ёзган “Аъломул ҳадис” номли шарҳида: “Биз бу китобнинг кўп қисмини Иброҳим ибн Маъқил Насафийнинг Имом Бухорийдан ривоят қилган йўлига кўра эшитдик. Фақат охиридаги ҳадисларнигина Муҳаммад ибн Юсуф Фирабрийнинг йўли орқали эшитдик”, деган [6:1/105-106]. Демак, Имом Хаттобий “Саҳиҳул Бухорий”ни Насафий йўли орқали ривоят қилган ровийлардан бири ҳисобланади. Лекин китобнинг охиридаги ҳадисларни Фирабрийдан ривоят қилган.\nБурҳонуддин Абносий (ваф. 802/1400) ўзининг “Аш-Шазол фияҳ мин улуми Ибн Салоҳ” китобида Ибн Салоҳнинг “Саҳиҳул Бухорий”даги ҳадисларнинг сони ҳақидаги “Унда тўрт мингта ҳадис бор” деган сўзларини шарҳлаб бундай дейди: “Бу Фирабрийнинг ривояти. Аммо Ҳаммод ибн Шокирнинг ривояти Фирабрийнинг ривоятидан икки юзта ҳадисга кам. Иброҳим ибн Маъқил Насафийнинг ривояти Ҳаммод ибн Шокирнинг ривоятидан юзта ҳадисга кам”. Бу гапни Ироқий, Абносий, Саховий ва Шайхулислом Закариё Ансорий зикр қилган. Бу ва бошқа далиллар Фирабрийнинг ривояти ривоятларнинг энг тўлиғи эканини кўрсатади.\nУчинчиси. Фирабрийнинг ривоятини бошқалардан ажратиб турадиган яна бир жиҳати қўлидаги асл нусханинг саҳиҳ бўлганидир.\n“Саҳиҳул Бухорий”нинг асл нусхаси Имом Бухорийнинг вафотидан кейин машҳур шогирди Абу Абдуллоҳ Фирабрийнинг қўлида қолган. Фирабрийнинг шогирдлари “Саҳиҳул Бухорий”нинг матнини устозидаги асл нусхадан кўчириб олган. Улар Абу Исҳоқ Мустамлий, Абу Муҳаммад Ҳаммувий, Абу Ҳайсам Кушмиҳаний, Абу Зайд Марвазий ва бошқалар. Бирорта таҳқиқчи ва илм аҳли улар ёзган нусхаларга шак-шубҳа қилмаган ва эътироз билдирмаган.\nАбу Валид Божий (ваф. 474/1082) “Ат-Таъдил ват тажриҳ” китобида Фирабрийнинг қўлида “Саҳиҳул Бухорий”нинг Имом Бухорий ўз қўли билан ёзган асл нусхаси борлигига далил бўладиган гапни келтириб, бундай дейди: Ҳофиз Абу Зарр Абдураҳмон ибн Аҳмад Ҳаравий бизга Абу Исҳоқ Иброҳим ибн Аҳмад Мустамлийдан ривоят қилади. Абу Исҳоқ Мустамлий: “Мен “Саҳиҳул Бухорий” китобини Муҳаммад ибн Юсуф Фирабрийнинг қўлидаги асл нусхадан кўчириб олдим. Шунда унинг ҳали тўлиқ эмаслигини кўрдим. Китобда кўплаб ёзилмаган бўш жойлар бор эди. Кетидан бирор нарса ёзилмаган ровийлар силсиласи ва санади ёзилмаган ҳадислар бор эди. Шунда баъзисини баъзисига қўшиб қўйдик”, деган [4:1/287].\nИбн Ҳажар ҳам “Саҳиҳул Бухорий”га ёзган шарҳларидан бирига “Ҳадюс сорий” деб номланган муқаддимасида бу гапни Абу Валид Божийдан нақл қилган.\nҲофиз ибн Ҳажар Асқалоний (ваф. 852/1448): “Бу асрда ва ундан олдинги асрларда “Саҳиҳул Бухорий” китобини эшитишда санади узлуксиз боғланган ривоят Абу Абдуллоҳ Муҳаммад ибн Юсуф ибн Матор ибн Солиҳ ибн Бишр Фирабрийнинг ривоятидир”, деган [8:1/491-492].\nИбн Рушайд Фиҳрий бундай дейди: “Бугун машриқ ва мағрибда “Саҳиҳул Бухорий”ни эшитишда санади Имом Бухорийга боғланган йўл Абу Абдуллоҳ Фирабрийнинг йўлидир. Ривояти комиллиги, муаллифга яқинлиги ва ровийларининг машҳурлиги учун инсонлар унга кўпроқ суянади. Абу Абдуллоҳ Фирабрийнинг қўлида “Саҳиҳул Бухорий”нинг асл нусхаси бўлган ва ундан шогирдлари нусха кўчирган. Бу эса Фирабрийни қўллаб-қувватлайдиган ҳужжат ва унинг тўғрилигига гувоҳдир. Шу тариқа “Саҳиҳул Бухорий” Абу Абдуллоҳ Фирабрийдан мутавотир йўл билан нақл қилинган. Мусулмонлар буни маҳкам ушлаган ва унга ижмо боғланган. Натижада аниқ ҳужжат бўлган” [1:18-19].\nБу ривоятлар Фирабрий “Саҳиҳул Бухорий”ни унинг асл нусхасидан ўрганганига етарли далилдир. Шак-шубҳасиз, бу каби асл нусхага бошқа нусхалар тенглаша олмайди. Фирабрий ҳам Имом Бухорийнинг бевосита ўзидан тинглаган “Саҳиҳул Бухорий”нинг асл нусхасидан ёзиб олган.\nТўртинчиси. Фирабрийнинг ривоятини бошқалардан ажратиб турадиган яна бир жиҳати Имом Бухорийдан кейин узоқ умр кўргани учун санади олий бўлганидир. Имом Бухорий 256/870 йил шаввол ойининг бошида вафот этган. Фирабрий эса 320/932 йил шаввол ойининг ўнинчи куни тўқсон ёшида Фирабрда вафот этган. Ибн Рушайд Фиҳрий “Ифодатун носиҳ” китобида бундай дейди: “Биз Абу Абдуллоҳ Фирабрийнинг вафот этган кунини Абу Зар Ҳаравийга боғланган олий санад билан ривоят қилдик. Абу Зар Ҳаравий (355-434/966-1042) бундай дейди: “Мен Абу Исҳоқ Мустамлий (ваф. 376/986)дан эшитган эдим. У: “Менга етиб келган маълумотларга кўра Абу Абдуллоҳ Муҳаммад ибн Юсуф ибн Матор Фирабрий 320/932 йил шаввол ойининг ўнинчи куни вафот этган”, деди” [1:23]. Демак, Фирабрий Имом Бухорийнинг вафотидан кейин ҳижрий ҳисоб билан 64 йил яшаган. Ўша даврда яшаган муҳаддис ва талабаларнинг аксарияти “Саҳиҳул Бухорий”ни Фирабрийдан эшитишга интилган. Зеро, олий санадни талаб қилиш муҳаддислар одобидандир.\nШу сабабли бўлса керак, Фирабрий: “Муҳаммад ибн Исмоилнинг “Саҳиҳул Бухорий” китобини муаллифнинг ўзидан мен билан бирга тўқсон мингга яқин киши эшитган. Бу китобни Имом Бухорийнинг ўзидан ривоят қиладиган мендан бошқа бирор киши қолмади”, деган. У ўзини Имом Бухорийдан ҳадис ўрганганларнинг энг охиргиси деб ҳисоблаган.\nБешинчиси. Фирабрий “Саҳиҳул Бухорий”ни Имом Бухорийнинг ўзидан бир неча марта эшитган. Унинг ўзи муаллифдан икки марта эшитганини зикр қилган. Бир марта – 248/862 йили Фирабрда, иккинчи марта – 252/866 йили Бухорода. 253/867 йили ҳам Имом Бухорийдан эшитганига далил бўладиган баъзи ривоятлар бор. Абу Али Жайёний ўз асарида Абу Зайд Марвазийнинг Имом Фирабрийдан: “Ўша йили ҳам эшитганман”, деган ривоятини келтирган.\n253/867, 254/868 йилда ва Имом Бухорийнинг вафотидан бир йил олдин – 255/869 йилда ҳам эшитганидан далолат берадиган маълумотлар бор. Демак, Фирабрий Имом Бухорийдан умрининг охирида “Саҳиҳул Бухорий”ни эшитган бўлса, бундан ундаги нусха энг тўлиқ эканини, Имом Бухорий ўз қўли билан ёзган “Саҳиҳул Бухорий”нинг энг охирги асл нусхаси Фирабрийнинг қўлида қолганини билиб оламиз. Кейинчалик айнан Фирабрийдан жуда кўп шогирдлари таълим олган ва асар матнини устозининг қўлидаги асл нусхадан кўчирган.\n“Саҳиҳул Бухорий”нинг версиялари орасида Фирабрийнинг ривояти жуда машҳур бўлиб кетгани ана шундан. Инсонлар ҳозиргача “Саҳиҳул Бухорий”ни Фирабрийнинг ривоятидаги санад билан ўрганиб келаётгани эса олтинчи омил бўлади.\nАбу Абдуллоҳ Муҳаммад ибн Умар ибн Муҳаммад ибн Рушайд Сабтий Фиҳрий Андалусий. Ифодатун носиҳ фит таъриф би санади ал-Жомеъ ас-саҳиҳ. – Тунис: Дорут тунисия, 2019.\nДоктор Жума Фатҳий Абдулҳалим. Ривояту ал-Жомеъ ас-саҳиҳ: 2 жилдли. – Қатар: Дорул фалоҳ, 1434/2013.\nИбн Нуқта Абу Бакр Муҳаммад ибн Абдулғани Бағдодий. Ат-Тақйид ли маърифатир рувоти вас сунани вал масонид: 2 жилдли. – Ҳайдаробод: Доиратул маъорифил Усмония, 1403/1983.\nИмом Абу Валид Сулаймон ибн Холаф ибн Саъд ибн Айюб Божий. Ат-Таъдил ват таржиҳ: 3 жилдли. 1550 саҳифали. – Мағриб: Визаротул авқоф ваш шуъунил исломия, 2010.\nИмом Абу Саъд Абдулкарим ибн Муҳаммад ибн Мансур Самъоний. Ансоб: 13 жилдли. – Ҳайдаробод: Доиратул маъорифил Усмония, 2016.\nИмом Абу Сулаймон Ҳамд ибн Муҳаммад Хаттобий. Аъломул ҳадис фи шарҳи Саҳиҳул Бухорий: 2 жузли. Доктор Муҳаммад ибн Саид ибн Абдураҳмон таҳқиқи. – Макка: Жомиъату уммил қуро, 1409/1988.\nИсмоил ибн Умар ибн Касир. Ал-Бидоя ван ниҳоя: 15 жилдли. Устозлар жамоасининг таҳқиқи. – Байрут: Дорул кутубил илмия, 1407/1986.\nҲофиз Аҳмад ибн Али ибн Ҳажар Асқалоний. Ҳадюс сорий муқаддимату Фатҳил Борий: 2 жилдли. – Риёз: Дору тойба, 2001.\nШамсиддин Муҳаммад ибн Аҳмад ибн Усмон Заҳабий. Сияру аъломин нубало: 25 жилдли. – Байрут: Дору муассасатир рисола, 1992.


AMD 16 ядроли Ryzen Threadripper процессорини тақдим этди - Terabayt.Uz\nAMD 16 ядроли Ryzen Threadripper процессорини тақдим этди\nAMD компанияси Computex 2017 кўргазмасида Ryzen Threadripper номли 16 ядроли процессорини тақдим этди. Тақдимотда қурилманинг ишлашини – ўйинларда ва тестларда намойиш қилишди, деб ёзади PCWorld нашри.\nAMD’нинг янги процессори имкониятларининг намойиши гўёки сешанба куни бўлиб ўтган Intel Core i9 тақдимотига жавоб бўлди. Бир нарсани таъкидлаш керакки, Intel’нинг илғор процессори 18 та ядрога эга, яъни – AMD’никидан иккитага ортиқ. Бироқ унда 44 та PCIe-йўлакча мавжуд, Threadripper’да эса бундай йўлакчалар сони нақ 64 та. Шулардан тўртта йўлакча процессор ва чипсетнинг асосий портлар тўплами билан алоқаси учун қўлланади.\nТаъкидлаб ўтиш керакки, Ryzen 7 ва Core i7-7700K сингари кенг тарқалган платформаларда одатда 16 та PCIe-йўлакча мавжуд бўлади. Intel’нинг янги платформаси Core i9 / X299 эса 44 тагача PCIe-йўлакча орқали маълумот ўтказиш қобилиятига эга.\nҚуйидаги суратда AMD’нинг Computex 2017 кўргазмасида тақдим этилган иккита янги қурилмаси – 16 ядроли Ryzen Threadripper процессори (чапда) ҳамда 4 ядроли Ryzen Mobile мобил чипи (ўнгда) акс эттирилган:\nThreadripper процессори Simultaneous Multi-threading маълумотларни кўп оқимли қайта ишлаш технологиясини қўллаб-қувватлайди. У тўрт каналли DDR4 хотира контроллери билан жиҳозланган.\n#Computex 2017 #kompyuter #Ryzen Threadripper #процессор #хабарлар #янги технологиялар


Туркияда ўнлаб ўзбекистонлик фоҳишалар қўлга олинди… - Zamin.uz\n22:15 / 03.07.2018\nТуркияда ўнлаб ўзбекистонлик фоҳишалар қўлга олинди…\nТуркия ҳуқуқни муҳофаза қилиш ташкилоти вакиллари Болу, Аланья, Трабзон шаҳарларида Ўзбекистондан келиб ҳаром йўл билан пул топаётган ўнлаб суюқоёқларни қўлга олди. Шу ўринда эслатиб ўтиш жоизки, Ўзбекистон ҳамда Туркия одам савдосига қарши ўзаро ҳамкорликда иш олиб бормоқда. Шу ҳақда Ўзбекистоннинг Туркиядаги элчихонаси ходимлари расман маълум қилишган.\nТуркия шимоли-шарқида жойлашган Болу шаҳар ҳуқуқни муҳофаза қилиш ташкилоти ходими Метин Қоратошнинг гапига кўра, шу йилнинг 1 июлида махсус операция натижасида олти нафар ўзбекистонлик фоҳишалар қўлга олинган.\n— Улар депорт изоляторига жойлаштирилди, — деди Қоратош. — Барчаларини тери-таносил хасталиклари бўйича мутахассислар текширувдан ўтказишди. Фоҳишалар истироҳат боғларидан бирида интим хизмат кўрсатгани учун ҳақ олаётганда тутилди. Энди улар ватанига ҳайдаб чиқарилади ва беш йил давомида Туркия ичкарисига кира олишмайди.\nХудди ўша куни Аланья, Трабзонда ҳам ўнлаб шундай аёллар қўлга олинган. Шу ҳақда Аланья шаҳар хавфсизлик хизмати вакили Маҳмуд Тўпал хабар берган. Унинг айтишича, ўзбекистонлик аёллар орасида илгари мамлакатдан ҳайдаб чиқарилганлари ҳам бўлган. Бу аёллар айланма йўллар билан ноқонуний тарзда Туркияга кириб келган.\nҚўлга олинган фоҳишалар ҳақидаги маълумотлар дарҳол Ўзбекистоннинг Туркиядаги элчихонасига юборилган. Қолаверса, Маҳмуд Тўпал улар ҳақидаги баъзи маълумотларни эълон қилган. Мана уларнинг исм ва ёши ҳақидаги маълумотлар:\nСарвинозой (20 ёш), Мафтуна (19 ёш), Маҳфуза (36 ёш), Зироат ва Хуршида (31 ёш). Фоҳишаларни мижозларга пуллаш билан ўзбекистонлик 49 ёшли Ойсара Р. исмли аёл шуғулланган.\nИсми-шарифи сир тутилишини сўраган Ўзбекистоннинг Туркиядаги элчихонаси ходими ҳам Тўпалнинг гапларини тасдиқлади. У яна бир нарсани айтиб ўтди. Туркияга борган аёлларнинг барчаси ҳам фоҳиша эмас. Уларнинг кўпчилиги ҳалол йўл билан пул топиб оиласини боқмоқда. Аммо гуруч курмаксиз бўлмайди-да! Ҳалол аёлларнинг орасига шунақанги енгилтабиатлари ҳам кириб қолиши алам қилади. “Замин” янгиликларини “Инстаграм”да кузатиб боринг\n17-11-2019, 12:25, Дунё\nТожикистонда ҳижобда юрган аёллар жаримага тортилади…\n6-08-2017, 06:32, Дунё\nТуркияда ўзбекистонлик фоҳишалар ушланди\n19-05-2017, 07:32, Дунё


Қозоғистон муфтийси президентга тафсир совға қилди | Azon.uz - Ахборот-таҳлилий портал\n561 14:00 14.04.2021\nҚозоғистон президенти Қосим-Жўмарт Тоқаев Муслумонлар идораси раҳбари, муфтий Науризбай Тағанулини қабул қилди, дея хабар бермоқда президент матбуот хизмати.\nМуфтий мамлакат раҳбарига Мусулмонлар идорасининг асосий фаолиятлари ва режалари, идора амалга ошираётган хайриялар, пандемия шароитида Рамазоннинг ўтиши ҳақида сўзлаб, пойтахт Нур-Султонда Ислом академияси қурилиши бошлангани тўғрисида маълумот берди.\nҚосим-Жўмарт Тоқаев мусулмонларни Рамазон билан табриклади ва улардан глобал пандемия пайтидаги чекловларга тушуниш билан ёндашишларини сўради. Президент эпидемиологик вазият тез орада яхшиланишига ва масжидлар тўлиқ очилишига ишонч билдирди.\nМуфтий Науризбай Тағанули Қозоғистон президентига яқинда нашрдан чиққан саккиз жилдлик, қозоқча ва русча “Тафсирлар сайланма”сини совға қилди.\nҚозоғистон Президент муфтий Тафсир Махсус\nҚозоғистонда 1,5 миллионга яқин одам вакцина билан эмланди\n182 13:00 04.05.2021\n572 20:30 29.04.2021\nҚозоғистон ҳарбийлари Россиядаги парадга бормайди\n1033 12:30 19.04.2021\n234 13:00 15.04.2021


Пули қайтарилмаётганига норозилик билдирган қорасувлик тадбиркор 3 суткага қамалди\nKICB банкидан пулини ололмаётган қорасувлик тадбиркор Шаҳобиддин Бозорбоев.\nKICB банкига уч кунга қўйган 17,5 минг доллар пулини қарийб ярим йилдан бери қайтариб ололмаётган қорасувлик Шаҳобиддин Бозорбоев пули қайтариб берилишини талаб қилиб, 8 июнь куни Қорасув шаҳар ҳокимияти биноси олдида очлик эълон қилган ва ўзига ўт қўймоқчи бўлган.\nБу ҳақда Озодликка Шаҳобиддиннинг исми ошкор этилишини истамаган қариндоши маълум қилди.\n- Шаҳобиддин ҳокимият олдига лозункалар билан норозилик билдириб, ўзини ёндирмоқчи бўлганди, уни мелисалар ушлаб кетиб, 15 суткага қамаб қўйишди. Устига бензин қуйиб, ўзини ёқмоқчи бўлди. Уни қўйиб юборишмаса, хотини болалари ва уйини қўшиб, ўзини ёқиб юборишини айтяпти, - дейди Шаҳобиддиннинг яқинларидан бири.\nЙигитнинг Қорасув шаҳар милицияси томонидан қўлга олинганини Ўш вилоят Ички ишлар бошқармасидан ҳам тасдиқладилар. Бошқарма матбуот котиби Жениш Ашурбаев сўзларига кўра, Шаҳобиддин хавфсизлиги важидан 3 кунга ҳибс этилган.\n- У Қорасув туман суди қарори билан 3 кунга маъмурий жавобгарликка тортилди ва ўз жонига қасд қилмаслиги учун маъмурий ҳибсхонага киритилди, - дейди Жениш Ашурбаев.\nЎш вилоятининг Қорасув шаҳри яшайдиган 33 ёшли Шаҳобиддин Бозорбоев шу йилнинг 27январида Кореяга бизнес виза олиш учун KICB банкидаги ўз ҳисобига 3 кун муддатга 17,5 минг доллар пул қўйган. Бироқ у виза ололмаган. Шаҳобиддин ўз банк ҳисобига қўйган пулларини қарийб олти ойдан бери қайтариб ололмай сарсон. Бу ҳақда Озодлик 30 апрель куни хабар қилган эди. Шундан сўнг Шаҳобиддинни куч тизимлари, молия полицияси чақириб, пул юзасидан текширув ўтказган.\nШаҳобиддин ўзига ўт қўйишидан аввал 8 июнь куни Ўшда ўтказилган матбуот анжуманида куч тизимлари унга тергов ҳужжатлари Бишкекка юборилишини ва натижаси унга эълон қилиниши билдирганини айтганди.\n- Бундан ташқари, KICB банки нима сабабдан пулни ушлаб тургани ҳақида ёзма равишда маълумот бермаётганди, уни берди. Молия полициясидан ҳам пулни ушлаб тургани ҳақида ёзма равишда жавоб келди. Лекин пул масаласи қачон ҳал бўлади, буни ким ҳал қилади, бу иш қачонгача давом этиши тўғрисида ҳеч қандай маълумот бўлмаяпти, - дер экан Шаҳобиддин Бозорбоев Қорасув шаҳар ҳокимияти олдида очлик эълон қилмоқчилигини қўшимча қилган эди.\nМаълум бўлишича, Шаҳобиддиннинг ўз ҳисобига уч кун муддатга қўйган 17,5 минг АҚШ доллари Молия полицияси хати туфайли музлатиб қўйилган.\nМолия полициясининг банкка юборган хатида Шаҳобиддин диний-экстремистик ташкилотлар билан алоқада бўлиши мумкинлиги айтилган.\n- Мени Қорасув шаҳар Ички ишлар бошқармасининг 10-бўлими, Қорасув туман Миллий хавфсизлик хизмати чақирди. Уларга экстремист, террорист эмаслигимни айтиб бердим, ёзиб ҳам бердим. Қорасув туман мелисалари ҳам, Ўшдан ҳам бу нарсани тасдиқлаб, Молия полициясига: “Бу ростдан ҳам экстремист эмас”, деган справкани беришди. Бироқ СНБ масжидларга, жамоат жойларига бориб, “Мен экстремист, Ҳизбут-Таҳрир, Салафий эмасман деб видеога тушасан” деяпти, - дер экан Шаҳобиддин Бозорбоев апрель ойида берган суҳбатида бу таклифга ҳам рози бўлганини, бироқ Миллий хавфсизлик хизмати ходимлари, шунда ҳам пул масаласи ҳал бўлиши аниқ эмаслигини айтишганини таъкидлаганди.\nKICB банки Шаҳобиддин Бозорбоевнинг пуллари музлатилганини инкор қилмаяпти. Журналистларга берган суҳбатида KICB банкининг жанубий ҳудудлар бўйича директори Турсунбек Шакиров унинг пуллари банкда сақланаётганини ва қорасувлик йигит бу масалада тегишли идораларга мурожаат қилиши кераклигини айтган.\nШаҳобиддин бу масалада ёрдам сўраб Қирғизистон президенти, Бош Прокурорига мурожаатнома йўллаган. Бироқ бундан ҳам наф чиқмаган. Қорасув шаҳар ҳокимияти эса унга шаҳар ҳокимлиги олдида тинчлик митинги ўтказишга рухсат бермаган. Шаҳобиддин Озодлик мухбирининг: “Нега сизни тақиқланган диний ташкилотларга алоқадорликда гумон қилишаяпти?” деган саволига мана бундай жавоб берган эди:\n- 2013 йилда Ҳизбут-Таҳрирга аъзоликда гумон қилиб, уйимда тинтув ўтказишган. Мен ўшанда оғзаки ва ёзма шаклда Ҳизбут-Таҳрир аъзоси эмасман, деб айтиб берганман. Қорасув туман суди менга чиқарилган 1 йил шартли жазо чорасини 6 ойдан кейин бекор қилиб, мени оқлаган. Пул можаросида шу масала ҳам кўтарилди, бироқ оқланганим тўғрисидаги ҳужжатларни кўрсатсам, улар ўтмаяпти, - деганди Шаҳобиддин Бозорбоев.\nШаҳобиддин ҳибсдан 11 июнь куни озод қилиниши кутиляпти.